Πίνακας περιεχομένων

  Εισαγωγή

  1Το 2013 με μια ματιά

  2Πόσες αναφορές λάβαμε;

  3Ποιους αφορούσαν οι αναφορές;

  4Σε τι αφορούσαν οι αναφορές;

  5Τα αποτελέσματα που επιτεύχθηκαν

  6Σημαντικά θέματα

  6.1Διαφάνεια

  6.2Ζητήματα δεοντολογίας

  6.3Συμμετοχή των πολιτών στη λήψη αποφάσεων στην ΕΕ

  6.4Έργα και προγράμματα χρηματοδοτούμενα από την ΕΕ

  6.5Θεμελιώδη δικαιώματα

  6.6Πνεύμα εξυπηρέτησης

  7Πώς χειριζόμαστε τις υποθέσεις

  8Συμμόρφωση προς τις προτάσεις του Διαμεσολαβητή

  9Σχέσεις με τα θεσμικά όργανα της ΕΕ

  9.1Ευρωπαϊκό Κοινοβούλιο

  9.2Ευρωπαϊκή Επιτροπή

  9.3Οργανισμοί της ΕΕ

  9.4Η Σύμβαση του ΟΗΕ για τα δικαιώματα των ατόμων με αναπηρία

10Σχέσεις με δίκτυα

11Πόροι

11.1Προϋπολογισμός

11.2Χρήση των πόρων

11.3Η ομάδα πίσω από τη Διαμεσολαβήτρια

Πώς να επικοινωνήσετε με την Ευρωπαία Διαμεσολαβήτρια

Εισαγωγή

Εισαγωγή (βίντεο) από την Emily O’Reilly για την Ετήσια Έκθεση 2013 του Ευρωπαίου Διαμεσολαβητή. http://europa.eu/!BH77TV

Είναι ιδιαίτερη χαρά για εµένα να σας παρουσιάσω την Ετήσια Έκθεση 2013 του Ευρωπαίου Διαµεσολαβητή.

Η συγκεκριµένη χρονιά ήταν βεβαίως µια µεταβατική χρονιά για τον θεσµό του Ευρωπαίου Διαµεσολαβητή, µε την αποχώρηση του καθηγητή κ. Νικηφόρου Διαµαντούρου και την εκλογή µου από το Ευρωπαϊκό Κοινοβούλιο. Ήταν ιδιαίτερη τιµή για εµένα να αναλάβω τα νέα µου καθήκοντα στις 30 Σεπτεµβρίου.

Εκλογή του Ευρωπαίου Διαμεσολαβητή 2013
Οι εκλογές διενεργήθηκαν στις 2 και 3 Ιουλίου κατά τη διάρκεια της συνόδου της ολομέλειας του ΕΚ στο Στρασβούργο. Οι ακροάσεις στο πλαίσιο της Επιτροπής Αναφορών του Κοινοβουλίου πραγματοποιήθηκαν στις 18 Ιουνίου. Από τους έξι υποψηφίους, τρεις ήταν βουλευτές του Ευρωπαϊκού Κοινοβουλίου, δύο ήταν εθνικοί διαμεσολαβητές, της Ιρλανδίας και των Κάτω Χωρών, ενώ ένας υποψήφιος προερχόταν από το Συμβούλιο της Ευρώπης.

Ορκωμοσία της Ευρωπαίας Διαμεσολαβήτριας Emily O’Reilly ενώπιον του Δικαστηρίου της Ευρωπαϊκής Ένωσης, 30 Σεπτεμβρίου 2013. http://europa.eu/!mc96tD

Με αυτό τον όρκο ανέλαβα την ευθύνη να ανταποκριθώ και να δώσω συνέχεια στη σπουδαία κληρονοµιά που άφησαν οι προκάτοχοί µου, Jacob Söderman και Νικηφόρος Διαµαντούρος.

Roberta Metsola, βουλευτής του Ευρωπαϊκού Κοινοβουλίου
Είναι εξαιρετικά ευχάριστο το ότι το σύνολο του πολιτικού φάσματος επαίνεσε και συνεχάρη τον κ. Διαμαντούρο, τον Ευρωπαίο Διαμεσολαβητή, για τα 10 χρόνια σκληρής δουλειάς και προόδου.

Ο κ. Söderman ανέλαβε σταδιακά να ανασυγκροτήσει και να ενσωµατώσει τον νέο θεσµό, τόσο στον ιστό της πολιτικής ζωής της Ευρώπης όσο και στο πλαίσιο της ευρωπαϊκής ταυτότητας, όπως αυτή αναδύθηκε µετά τη Συνθήκη του Μάαστριχτ, είκοσι χρόνια πριν.

Ο καθηγητής κ. Διαµαντούρος ανέλαβε τα καθήκοντά του καθώς η ΕΕ επιχειρούσε µια µεγάλη διεύρυνση µε την προσχώρηση δέκα νέων κρατών µελών, µε όλες τις ευκαιρίες αλλά και προκλήσεις που σηµατοδοτούσε εκείνη η περίοδος. Νιώθω ότι χρωστώ µεγάλη ευγνωµοσύνη στον κ. Διαµαντούρο για τη βοήθεια και την υποστήριξή του καθ’ όλη τη διάρκεια της µεταβατικής περιόδου.

Ευρωπαϊκό Λόμπι Γυναικών
Θα θέλαμε να συγχαρούμε την Ευρωπαία Διαμεσολαβήτρια, Emily O’Reilly, για την πρώτη της μέρα στον νέο της ρόλο.

EPP IE
Συγχαίρουμε τη Διαμεσολαβήτρια Emily O’Reilly, την πρώτη γυναίκα που εξελέγη Ευρωπαία Διαμεσολαβήτρια.

Ως τρίτος κατά σειρά Ευρωπαίος Διαµεσολαβητής, αναλαµβάνω και εγώ τα καθήκοντά µου σε µια εποχή µεγάλης αναταραχής στην Ευρώπη.

Ένα από τα καίρια καθήκοντα του Ευρωπαίου Διαµεσολαβητή είναι να αναδεικνύει τους προβληµατισµούς των πολιτών και να συµβάλλει στη γεφύρωση του χάσµατος µεταξύ πολιτών και θεσµικών οργάνων της ΕΕ.

Εγώ, ως Ευρωπαία Διαµεσολαβήτρια, δεσµεύοµαι να βοηθήσω τους πολίτες και τους λοιπούς κατοίκους της Ευρώπης να αναγνωρίσουν τα ευρωπαϊκά θεσµικά όργανα ως δικά τους όργανα.

Για την επίτευξη αυτού του στόχου, θα συνεργαστώ στενά µε το Ευρωπαϊκό Κοινοβούλιο, µε τους εθνικούς και περιφερειακούς διαµεσολαβητές και µε ολόκληρη την οικογένεια των διαµεσολαβητών.

Καθοδηγητής µου σε αυτή την προσπάθεια θα είναι η νοµολογία του Δικαστηρίου της Ευρωπαϊκής Ένωσης, η οποία παρέχει το πλαίσιο εντός του οποίου ο Διαµεσολαβητής προάγει το κράτος δικαίου στην Ευρωπαϊκή Ένωση. Οδηγός της προσπάθειάς µου θα είναι οι αρχές της χρηστής διοίκησης και της εξυπηρέτησης των πολιτών.

Απώτερος στόχος µου είναι να βοηθήσω στην ενδυνάµωση των δοµών και των θεσµών λογοδοσίας και διαφάνειας σε ευρωπαϊκό επίπεδο ώστε να βελτιωθεί η ποιότητα της δηµοκρατίας στην Ευρωπαϊκή Ένωση.

Ελπίζω ότι θα διαβάσετε µε ευχαρίστηση την πρώτη Ετήσια Έκθεσή µου, η οποία έχει ανανεωθεί ώστε να αντικατοπτρίζει την επιθυµία µου να γίνει ο Ευρωπαίος Διαµεσολαβητής όσο το δυνατόν πιο προσβάσιµος και φιλικός προς τον χρήστη.

Για µια λεπτοµερέστερη εξέταση των βασικών υποθέσεων του 2013, µπορείτε να ανατρέξετε στο έγγραφο Η χρηστή διοίκηση στην πράξη: οι αποφάσεις του Ευρωπαίου Διαµεσολαβητή το 2013.

Στρασβούργο, 31 Μαρτίου 2014

Emily O’Reilly

1 • Το 2013 με μια ματιά

Το 2013 ήταν µια σηµαντική χρονιά για τον θεσµό του Διαµεσολαβητή: µια νέα Διαµεσολαβήτρια εξελέγη και ανέλαβε καθήκοντα, χαράσσοντας µια νέα πορεία για τον θεσµό, µε στόχο τη βελτίωση των αποτελεσµάτων, της προβολής και της σηµασίας του. Ακολουθούν µερικά από τα γεγονότα που ξεχώρισαν κατά τη διάρκεια της χρονιάς:

Ιανουάριος
Διάλογος της Επιτροπής με μη θρησκευτικές ομάδες

Φεβρουάριος
Έναρξη έρευνας για υποθέσεις «περιστρεφόμενων θυρών»

Μάρτιος
Η Επιτροπή κοινοποιεί έγγραφα για την εξαίρεση του ΗΒ

Απρίλιος
Εκδήλωση «It’s our Europe»

Μάιος
Ο Διαμεσολαβητής παρουσιάζει την Ετήσια Έκθεση 2012

Ιούνιος
Ο Διαμεσολαβητής επιλύει διαφορά ύψους 93 000 ευρώ

Ιούλιος
Εκλέγεται η νέα Διαμεσολαβήτρια

Αύγουστος
Έναρξη έρευνας για τους οργανισμούς της ΕΕ

Σεπτέμβριος
Σεμινάριο του Ευρωπαϊκού Δικτύου Διαμεσολαβητών

Οκτώβριος
Η νέα Διαμεσολαβήτρια αναλαμβάνει καθήκοντα

Νοέμβριος
Έκθεση σχετικά με την εφαρμογή των θεμελιωδών δικαιωμάτων από τον Frontex

Δεκέμβριος
Η Επιτροπή ξεκινά έρευνα για το ισπανικό ποδόσφαιρο

2 • Πόσες αναφορές λάβαμε;

3 • Ποιους αφορούσαν οι αναφορές;

Σημείωση i): Οι υπηρεσίες του Διαμεσολαβητή διενήργησαν το 2013 δύο αυτεπάγγελτες έρευνες που αφορούσαν περισσότερα του ενός θεσμικά όργανα, με αποτέλεσμα το άθροισμα των παραπάνω ποσοστών να υπερβαίνει το 100 %.
Σημείωση ii): Οι υπηρεσίες του Διαμεσολαβητή διενήργησαν το 2013 οκτώ έρευνες βάσει αναφορών που αφορούσαν περισσότερα του ενός θεσμικά όργανα, με αποτέλεσμα το άθροισμα των παραπάνω ποσοστών να υπερβαίνει το 100 %.

4 • Σε τι αφορούσαν οι αναφορές;

Θεματική ανάλυση των ερευνών που περατώθηκαν από τις υπηρεσίες του Ευρωπαίου Διαμεσολαβητή το 2013

Σημείωση: Σε ορισμένες υποθέσεις, οι υπηρεσίες του Διαμεσολαβητή περάτωσαν έρευνες που αφορούσαν δύο ή περισσότερα θέματα.
Γι’ αυτό, το άθροισμα των παραπάνω ποσοστών υπερβαίνει το 100 %.

1. Το άρθρο 17 της Συνθήκης για την Ευρωπαϊκή Ένωση (ΣΕΕ) ορίζει ότι η Επιτροπή «μεριμνά για την εφαρμογή των Συνθηκών καθώς και των μέτρων που θεσπίζονται βάσει αυτών από τα θεσμικά όργανα».

2. Η συγκεκριμένη κατηγορία καλύπτει φάσμα αναφορών που υποβλήθηκαν κατά των θεσμικών οργάνων σχετικά με τις δραστηριότητες σε θέματα διαμόρφωσης πολιτικών ή τη γενική λειτουργία τους.

5 • Τα αποτελέσματα που επιτεύχθηκαν

Αποτελέσματα των ερευνών που περατώθηκαν από τις υπηρεσίες του Ευρωπαίου Διαμεσολαβητή το 2013

Σημείωση: Σε ορισμένες υποθέσεις, οι υπηρεσίες του Ευρωπαίου Διαμεσολαβητή περάτωσαν τις έρευνες για δύο ή περισσότερους λόγους.
Γι’ αυτό, το άθροισμα των ποσοστών υπερβαίνει το 100 %.

Έρευνες από τις υπηρεσίες του Ευρωπαίου Διαμεσολαβητή κατά τις οποίες διαπιστώθηκε κακοδιοίκηση το 2013

Εξέλιξη του αριθμού των ερευνών που διενεργούνται από τις υπηρεσίες του Ευρωπαίου Διαμεσολαβητή

1. Ορισμένες περίπλοκες υποθέσεις απαιτούν πολλαπλούς γύρους διαβουλεύσεων με τον ενδιαφερόμενο και το σχετικό θεσμικό όργανο. Με τον τρόπο αυτό, οι υπηρεσίες του Ευρωπαίου Διαμεσολαβητή δεν διαπιστώνουν απλώς τα πραγματικά περιστατικά αλλά προσπαθούν επίσης να επιτύχουν μια λύση η οποία θα είναι αποδεκτή και από τα δύο μέρη.

6 • Σημαντικά θέματα

Για λεπτοµερέστερη εξέταση των βασικών υποθέσεων του 2013, µπορείτε να ανατρέξετε στο έγγραφο Η χρηστή διοίκηση στην πράξη: οι αποφάσεις του Ευρωπαίου Διαµεσολαβητή το 2013.

6.1 Διαφάνεια

Οι αναφορές σχετικά µε την έλλειψη διαφάνειας στα θεσµικά όργανα της ΕΕ βρίσκονται σταθερά στην κορυφή του καταλόγου αναφορών προς τον Ευρωπαίο Διαµεσολαβητή. Εδώ και πολλά χρόνια, το 20 % έως 30 % των αναφορών για τις οποίες διεξάγουν έρευνα οι υπηρεσίες του Διαµεσολαβητή αφορούν τη διαφάνεια. Τα συνηθέστερα ζητήµατα διαφάνειας που προκύπτουν είναι όσα σχετίζονται µε την άρνηση των θεσµικών οργάνων να παρέχουν πρόσβαση σε έγγραφα και/ή πληροφορίες, µε συνεδριάσεις κεκλεισµένων των θυρών και µε την έλλειψη διαφάνειας στις διαδικασίες διορισµού των µελών των οµάδων εµπειρογνωµόνων της ΕΕ. Η πρόσβαση του κοινού στα έγγραφα είναι ένα από τα δικαιώµατα που έχουν κατοχυρωθεί µέσω του Χάρτη Θεµελιωδών Δικαιωµάτων της ΕΕ.

Μια έρευνα που ολοκληρώθηκε το 2013 αφορούσε έγγραφα τα οποία αναφέρονταν στην εξαίρεση του ΗΒ από τον Χάρτη Θεµελιωδών Δικαιωµάτων της ΕΕ. Η εν λόγω εξαίρεση αποτέλεσε µείζον ζήτηµα κατά τις διακυβερνητικές διαπραγµατεύσεις που οδήγησαν στη θέσπιση της Συνθήκης της Λισαβόνας. Τα συγκεκριµένα έγγραφα είχαν εκπονηθεί από τις υπηρεσίες της Ευρωπαϊκής Επιτροπής. Θέλοντας να γνωρίζει τους λόγους για τους οποίους οι πολίτες του ΗΒ δεν απολαύουν των ίδιων δικαιωµάτων µε τους υπόλοιπους πολίτες της ΕΕ, η European Citizen Action Service (ECAS), µια ΜΚΟ µε έδρα τις Βρυξέλλες, ζήτησε να δει τα έγγραφα. Η Επιτροπή αρνήθηκε να τα κοινοποιήσει, ισχυριζόµενη ότι όφειλε να προασπίσει τόσο τις νοµικές συµβουλές που λαµβάνει όσο και την εσωτερική της διαδικασία λήψης αποφάσεων.

Η ΜΚΟ υπέβαλε τότε αναφορά στον Διαµεσολαβητή, ο οποίος, αφού έλεγξε τα έγγραφα, διαπίστωσε ότι οι ισχυρισµοί της Επιτροπής σχετικά µε την άρνησή της δεν ήταν πειστικοί. Στη συνέχεια ο Διαµεσολαβητής επέκρινε έντονα την Επιτροπή για «σοβαρότατη περίπτωση κακοδιοίκησης», οπότε η Επιτροπή κοινοποίησε όλα τα απαιτούµενα έγγραφα.

Citizens’ House
Το EUobserver.com αναφέρει: Η ECAS αποκτά πρόσβαση στα έγγραφα της ΕΕ σχετικά με τις ρήτρες εξαίρεσης του Ηνωμένου Βασιλείου.

Η ΜΚΟ αποκτά πρόσβαση στα έγγραφα της ΕΕ σχετικά με τις ρήτρες εξαίρεσης του Ηνωμένου Βασιλείου
Ο πενταετής αγώνας για την απόκτηση πρόσβασης σε έγγραφα έφτασε στο τέλος του τη Δευτέρα, όταν ο Ευρωπαίος Διαμεσολαβητής χαιρέτισε την κίνηση της Ευρωπαϊκής Επιτροπής να δημοσιεύσει έγγραφα σχετικά με τη διεξαγωγή διαπραγματεύσεων για τον Χάρτη Δικαιωμάτων της ΕΕ.

Μια άλλη υπόθεση αφορούσε το µητρώο διαφάνειας που τηρούν από κοινού η Επιτροπή και το Κοινοβούλιο. Το συγκεκριµένο µητρώο οµάδων άσκησης πίεσης θεσπίστηκε µε σκοπό να εισαγάγει περισσότερη διαφάνεια στη διαδικασία λήψης αποφάσεων της ΕΕ, δίνοντας στο κοινό τη δυνατότητα να γνωρίζει ποιοι προσπαθούν να επηρεάζουν τους αρµόδιους για τη λήψη αποφάσεων στην ΕΕ. Παρέχει πληροφορίες σχετικά µε τις οµάδες άσκησης πίεσης προς τα θεσµικά όργανα της ΕΕ, σχετικά µε τα συµφέροντα που υπερασπίζονται και τα ποσά που επενδύουν στις συγκεκριµένες δραστηριότητες. Επιχειρήσεις, γραφεία συµβούλων, αυτοαπασχολούµενοι σύµβουλοι, εµπορικές ενώσεις, ακαδηµαϊκά ιδρύµατα, ΜΚΟ, οργανώσεις που εκπροσωπούν θρησκευτικές κοινότητες ή τοπικές, περιφερειακές και δηµοτικές αρχές, καθώς και άλλες οµάδες άσκησης πίεσης προς τα θεσµικά όργανα της ΕΕ, µπορούν να εγγραφούν οικειοθελώς στο µητρώο. Μέχρι σήµερα έχουν γίνει περίπου 6 500 τέτοιες εγγραφές.

Andrew Duff, βουλευτής του Ευρωπαϊκού Κοινοβουλίου
Η νέα Διαμεσολαβήτρια κ. O’Reilly δηλώνει στο euobserver.com: «Αν πρόκειται για δημόσιο χρήμα, πρέπει να είναι ορατό». Πολύ σωστά, κ. O’Reilly.

«Αν πρόκειται για δημόσιο χρήμα, πρέπει να είναι ορατό»
Η πρωτεύουσα της ΕΕ βρίθει από μυστικές ομάδες πίεσης και υποθέσεις «μεταπήδησης προς ή από τον δημόσιο στον ιδιωτικό τομέα». Η Emily O’Reilly, προσφάτως εκλεγμένη Ευρωπαία Διαμεσολαβήτρια, υπόσχεται να ταράξει τα στάσιμα νερά της συναίνεσης.

Η ΜΚΟ Friends of the Earth Europe υπέβαλε καταγγελία στην Επιτροπή ισχυριζόµενη ότι δύο πολυεθνικές εταιρείες είχαν δηλώσει στο µητρώο πολύ χαµηλότερα ποσά από τα πραγµατικά που διέθεταν για δραστηριότητες άσκησης πίεσης. Καθώς δεν ικανοποιήθηκε από την απάντηση της Επιτροπής, η Friends of the Earth Europe υπέβαλε αναφορά στον Διαµεσολαβητή ισχυριζόµενη ότι η Επιτροπή δεν είχε χειριστεί την καταγγελία µε τον δέοντα τρόπο και ότι είχε αρνηθεί να παράσχει πρόσβαση σε όλα τα σχετικά έγγραφα.

Ο Διαµεσολαβητής επέκρινε την Επιτροπή για το ότι δεν εξήγησε επαρκώς στη ΜΚΟ τους λόγους για τους οποίους απέρριψε τους ισχυρισµούς της. Επιπλέον, ο Διαµεσολαβητής ζήτησε από την Επιτροπή, όταν αναθεωρεί το µητρώο, να λαµβάνει πλήρως υπόψη τις αρχές περί διαφάνειας και ακεραιότητας ως προς την άσκηση πιέσεων, όπως αυτές έχουν εκπονηθεί από τον Οργανισµό Οικονοµικής Συνεργασίας και Ανάπτυξης (ΟΟΣΑ). Ο Διαµεσολαβητής συνέστησε επιπλέον στην Επιτροπή να ενηµερώνει συστηµατικά τις οµάδες άσκησης πίεσης και τους εκπροσώπους λοιπών οµάδων συµφερόντων ότι οφείλει να κοινοποιεί τα ονόµατά τους όταν λαµβάνει από το κοινό αιτήσεις παροχής πληροφοριών σχετικές µε τις δραστηριότητές τους στην προσπάθειά τους να ασκήσουν πίεση.

Επιδιώκοντας την επίτευξη ακόµα µεγαλύτερης διαφάνειας στους κόλπους των θεσµικών οργάνων της ΕΕ, ο Διαµεσολαβητής, ο οποίος θεωρείται πλέον ως ο «θεµατοφύλακας της διαφάνειας στην ΕΕ», φιλοξενεί κάθε χρόνο ένα σεµινάριο στις Βρυξέλλες, το οποίο πραγµατοποιείται την Παγκόσµια Ηµέρα για το Δικαίωµα στην Ενηµέρωση, στις 28 Σεπτεµβρίου. Η εν λόγω Παγκόσµια Ηµέρα καθιερώθηκε το 2003 από υποστηρικτές της ιδέας για πρόσβαση στις πληροφορίες από ολόκληρο τον κόσµο. Το 2013 η εκδήλωση µε τίτλο «Παγκόσµια Ηµέρα για το Δικαίωµα στην Ενηµέρωση — Διαφάνεια στην ΕΕ: Πού βρισκόµαστε σήµερα;» προσπάθησε να εξετάσει την πρόοδο που συντελέστηκε όσον αφορά τη διαφάνεια στα θεσµικά όργανα της ΕΕ κατά την τελευταία δεκαετία. Περισσότεροι από 175 εκπρόσωποι ενώσεων, ΜΚΟ, επιχειρήσεων, οργανώσεων της κοινωνίας των πολιτών, δηµοσιογράφοι, εκπρόσωποι περιφερειακών και εθνικών αντιπροσωπειών και άλλων θεσµικών οργάνων της ΕΕ συµµετείχαν στην εκδήλωση, η οποία µεταδόθηκε επίσης ζωντανά µέσω του διαδικτύου.

Η εκδήλωση του Ευρωπαίου Διαμεσολαβητή για την Παγκόσμια Ημέρα για το Δικαίωμα στην Ενημέρωση 2013. http://europa.eu/!rQ98RH

Pascoe Sabido
Ο Ευρωπαίος Διαμεσολαβητής πίεσε την Επιτροπή να βελτιώσει την πολιτική σύγκρουσης συμφερόντων ώστε να περιλαμβάνει τις «δυνητικές» συγκρούσεις συμφερόντων. Είναι ζήτημα εμπιστοσύνης προς την ΕΕ.

6.2 Ζητήματα δεοντολογίας

Το 2013 οι υπηρεσίες του Διαµεσολαβητή έλαβαν σηµαντικό αριθµό αναφορών σχετικά µε ζητήµατα δεοντολογίας, όπως η σύγκρουση συµφερόντων ή η εφαρµογή της πρακτικής των «περιστρεφόµενων θυρών» στα θεσµικά όργανα της ΕΕ. Ο όρος «περιστρεφόµενες θύρες» χρησιµοποιείται για να περιγράψει τη µετακίνηση προσωπικού από τον δηµόσιο τοµέα σε συναφείς θέσεις απασχόλησης του ιδιωτικού τοµέα και αντίστροφα.

Θεωρώντας την παραδειγµατική δεοντολογική συµπεριφορά ως στοιχείο εξέχουσας σηµασίας για τη διοίκηση της ΕΕ, ο Διαµεσολαβητής δηµοσιοποίησε τις θεµελιώδεις αρχές της δηµόσιας διοίκησης και µια σειρά από κατευθυντήριες γραµµές δεοντολογίας, οι οποίες εφαρµόστηκαν αρχικά στις υπηρεσίες του Διαµεσολαβητή και διανεµήθηκαν στη συνέχεια στο προσωπικό άλλων θεσµικών οργάνων της ΕΕ. Επιπλέον, ο Διαµεσολαβητής έχει τονίσει επανειληµµένα ότι η διοίκηση της ΕΕ πρέπει να εφαρµόζει «χρυσούς κανόνες» σε ό,τι αφορά τη δεοντολογική συµπεριφορά.

Η υπόθεση του 2013 σχετικά με την ειδική επιτροπή δεοντολογίας. http://europa.eu/!Wt63Ff

Η πιο χαρακτηριστική υπόθεση σχετικά µε την πρακτική των «περιστρεφόµενων θυρών» το 2013 αφορούσε τον εκ νέου διορισµό ενός υψηλού αξιωµατούχου της Επιτροπής ο οποίος είχε συνταξιοδοτηθεί, στη θέση του προέδρου της ειδικής επιτροπής δεοντολογίας της Επιτροπής. Αποτελούµενη από τρία µέλη, η εν λόγω επιτροπή συµβουλεύει την Επιτροπή σε ζητήµατα δεοντολογίας. Εάν ένα πρώην µέλος της Επιτροπής προτίθεται να αποδεχθεί µια θέση εργασίας στον ιδιωτικό τοµέα η οποία θα µπορούσε να βλάψει την ακεραιότητα της Επιτροπής, η επιτροπή δεοντολογίας µπορεί να εξετάσει το ζήτηµα. Ο πρώην αξιωµατούχος εργαζόταν κατά τη συγκεκριµένη περίοδο σε µια µεγάλη δικηγορική εταιρεία, η οποία παρείχε συµβουλές σε διάφορους πελάτες, στους οποίους συγκαταλεγόταν και µια καπνοβιοµηχανία.

Τρεις ΜΚΟ —η LobbyControl, η Corporate Europe Observatory και η Corporate Accountability International— υπέβαλαν αναφορές στη Διαµεσολαβήτρια σχετικά µε τον εκ νέου διορισµό του αξιωµατούχου, ισχυριζόµενες ότι προέκυπτε σύγκρουση συµφερόντων διότι ο πρώην αξιωµατούχος εκπροσωπούσε ιδιωτικά συµφέροντα στις επαφές του µε την Επιτροπή και δεν πληρούσε εποµένως τα απαραίτητα εχέγγυα ανεξαρτησίας.

Αρχικά η Επιτροπή απέρριψε τους ισχυρισµούς των ενδιαφεροµένων τονίζοντας ότι δεν είχαν παράσχει αποδείξεις που να πιστοποιούν την ύπαρξη συγκεκριµένης σύγκρουσης συµφερόντων. Σύµφωνα µε τη Διαµεσολαβήτρια, η δυνατότητα και µόνο να µπορεί να επηρεαστεί ο επικεφαλής της επιτροπής δεοντολογίας από ιδιωτικά συµφέροντα δεν ήταν αποδεκτή. Η Επιτροπή ακολούθησε εν τέλει τη συµβουλή της Διαµεσολαβήτριας και διόρισε νέο πρόεδρο της επιτροπής δεοντολογίας.

Κατά τη διάρκεια του έτους, οι υπηρεσίες του Διαµεσολαβητή διερεύνησαν µία ακόµη σηµαντική αναφορά για σύγκρουση συµφερόντων σχετικά µε την Ευρωπαϊκή Κεντρική Τράπεζα (ΕΚΤ). Ο Mario Draghi, πρόεδρος της ΕΚΤ, είναι επίσης µέλος της Οµάδας των Τριάντα. Η συγκεκριµένη Οµάδα απαρτίζεται από υψηλά ιστάµενους εκπροσώπους κεντρικών τραπεζών, διεθνών ιδιωτικών χρηµατοπιστωτικών φορέων, ιδιωτικών τραπεζών και επενδυτικών εταιρειών, καθώς και από πολιτικούς και ακαδηµαϊκούς. Συζητά σηµαντικές διεθνείς εξελίξεις στους τοµείς της οικονοµίας, των χρηµατοοικονοµικών και της πολιτικής και δηµοσιεύει εκθέσεις.

Η ΜΚΟ Corporate Europe Observatory (CEO) υπέβαλε αναφορά στον Διαµεσολαβητή ισχυριζόµενη ότι µε τη συµµετοχή του προέδρου της ΕΚΤ στην Οµάδα υπονοµεύεται η ανεξαρτησία, η φήµη και η ακεραιότητα της Τράπεζας. Η CEO υποστήριξε ότι η Οµάδα αποτελεί ένα «όχηµα άσκησης πίεσης» για την προώθηση ιδιωτικών οικονοµικών συµφερόντων και κάλεσε την ΕΚΤ να ζητήσει την αποχώρηση του κ. Draghi από την Οµάδα.

Αφότου ανέλυσε τη σύσταση των µελών, τη χρηµατοδότηση και τους σκοπούς της Οµάδας, ο Διαµεσολαβητής διαπίστωσε ότι η συµµετοχή του κ. Draghi ήταν συµβατή µε τον ρόλο του ως προέδρου της ΕΚΤ. Η έρευνα κατέληξε επίσης στο συµπέρασµα ότι η εν λόγω Οµάδα δεν µπορεί να θεωρείται οµάδα άσκησης πίεσης ή οµάδα συµφερόντων αλλά µάλλον ένα είδος φόρουµ για την ανταλλαγή απόψεων. Παρά ταύτα, ο Διαµεσολαβητής επεσήµανε ότι ο ενδιαφερόµενος έπραξε ορθά εκφράζοντας τους προβληµατισµούς του για το ζήτηµα, δεδοµένου ότι αρχικώς η ΕΚΤ έδωσε ανεπαρκείς απαντήσεις. Ο Διαµεσολαβητής περάτωσε την υπόθεση συνιστώντας στην ΕΚΤ να βελτιώσει το επίπεδο της διαφάνειάς της δηµοσιοποιώντας στον δικτυακό τόπο της την ιδιότητα του προέδρου της ως µέλους της Οµάδας, καθώς και να προχωρήσει στα απαραίτητα µέτρα προκειµένου να βελτιώσει περαιτέρω την επικοινωνία της µε το κοινό.

Το 2013 οι υπηρεσίες του Διαµεσολαβητή ξεκίνησαν επίσης έρευνα προκειµένου να εξετάσουν τον τρόπο µε τον οποίο η Επιτροπή εφαρµόζει τους κανόνες της σχετικά µε τις συγκρούσεις συµφερόντων σε υποθέσεις «περιστρεφόµενων θυρών». Αφορµή για την έρευνα αποτέλεσαν οι αναφορές της Corporate Europe Observatory (CEO), της Greenpeace, της LobbyControl και της Spinwatch, σύµφωνα µε τις οποίες η Επιτροπή δεν έχει µέχρι τώρα χειριστεί παρόµοιες υποθέσεις µε τον δέοντα τρόπο, γεγονός το οποίο µπορεί να υποδηλώνει κάποια συστηµική αστοχία.

Επιπλέον, µια γερµανική ΜΚΟ υπέβαλε αναφορά στον Διαµεσολαβητή ισχυριζόµενη ότι η Ευρωπαϊκή Αρχή για την Ασφάλεια των Τροφίµων (EFSA) δεν χειρίστηκε µε τον κατάλληλο τρόπο πιθανή σύγκρουση συµφερόντων όταν ο προϊστάµενος της µονάδας της για τους γενετικά τροποποιηµένους οργανισµούς (ΓΤΟ) µετακινήθηκε σε εταιρεία βιοτεχνολογίας. Η EFSA είναι αρµόδια για την αξιολόγηση των κινδύνων όσον αφορά την ασφάλεια των τροφίµων σε επίπεδο ΕΕ. Ο ρόλος της είναι να παρέχει ανεξάρτητες επιστηµονικές συµβουλές και πληροφορίες σχετικά µε υφιστάµενους και αναδυόµενους κινδύνους, σε συνεργασία µε εθνικές αρχές και λοιπούς ενδιαφεροµένους.

Η έρευνα του Διαµεσολαβητή κατέδειξε όντως ότι η EFSA δεν είχε αξιολογήσει επαρκώς την πιθανή σύγκρουση συµφερόντων και κάλεσε την Αρχή να ενισχύσει τους κανόνες και τις διαδικασίες της ώστε να αποτρέψει τέτοιου είδους συγκρούσεις συµφερόντων στο µέλλον. Η Αρχή αποδέχθηκε τη σύσταση του Διαµεσολαβητή, αλλά µόνο εν µέρει: ενίσχυσε τους κανόνες και τις διαδικασίες της αλλά προχώρησε σε µια περιοριστική ερµηνεία της έννοιας της πιθανής σύγκρουσης συµφερόντων, η οποία κρίθηκε ανεπαρκής.

Στο πλαίσιο των επισκέψεων σε οργανισµούς της ΕΕ, ο Διαµεσολαβητής εξέφρασε την ικανοποίησή του για µέτρα που έλαβε ο Ευρωπαϊκός Οργανισµός Χηµικών Προϊόντων (ECHA) προκειµένου να βελτιώσει την ποιότητα της διοίκησής του. Αυτές οι επισκέψεις έχουν σκοπό να επιβεβαιώνουν ότι οι οργανισµοί τηρούν τις θεµελιώδεις αρχές της χρηστής διοίκησης, όπως η διαφάνεια και οι υψηλές προδιαγραφές δεοντολογίας. Ο ECHA υιοθέτησε µια νέα πολιτική για τις συγκρούσεις συµφερόντων και θέσπισε µέτρα για τη διασφάλιση µεγαλύτερης διαφάνειας, την αντιµετώπιση πιθανών συγκρούσεων συµφερόντων, τη διευκόλυνση της πρόσβασης στα έγγραφα και την παροχή πληροφοριών τόσο σε όσους υποβάλλουν αναφορές όσο και σε αναδόχους.

Επιπλέον, ο Διαµεσολαβητής εξέτασε µια σειρά από αναφορές µέσω των οποίων διατυπώνονταν προβληµατισµοί σχετικά µε τη διαφάνεια και την ισόρροπη εκπροσώπηση κατά την επιλογή των µελών οµάδων ενδιαφεροµένων, οµάδων εµπειρογνωµόνων και άλλων σηµαντικών οµάδων εργασίας της ΕΕ. Από τις υποθέσεις που εξετάστηκαν, η πιο σηµαντική ήταν εκείνη που αφορούσε την Ευρωπαϊκή Αρχή Τραπεζών (ΕΑΤ). Ο ρόλος της Αρχής είναι να διασφαλίζει την αποτελεσµατική και συνεπή ρύθµιση και εποπτεία ολόκληρου του ευρωπαϊκού τραπεζικού τοµέα. Πριν από την έκδοση οποιωνδήποτε προτύπων, κατευθυντήριων γραµµών και συστάσεων, η ΕΑΤ οφείλει να ζητά τη γνώµη τη οµάδας ενδιαφεροµένων του τραπεζικού τοµέα (BSG). Η εν λόγω οµάδα απαρτίζεται, µεταξύ άλλων, από 30 εκπροσώπους του τραπεζικού κλάδου και των εργαζοµένων του, µικροµεσαίων επιχειρήσεων, καταναλωτών και χρηστών των τραπεζικών υπηρεσιών.

Οι έρευνες του Διαµεσολαβητή υπέδειξαν όντως µια έλλειψη ισορροπίας στον τρόπο επιλογής από την ΕΑΤ των εκπροσώπων του κλάδου, των καταναλωτών, των χρηστών και των υπαλλήλων. Ειδικότερα, η Διαµεσολαβήτρια επέκρινε την ΕΑΤ για µη διασφάλιση της γεωγραφικής ισορροπίας εντός κάθε κατηγορίας και τη συµβούλεψε να αποτρέψει στο µέλλον τον κίνδυνο υπερεκπροσώπησης ορισµένων κρατών µελών έναντι άλλων. Η Αρχή επέδειξε προθυµία στο να αναθεωρήσει την προσέγγισή της υπό το φως των υποδείξεων της Διαµεσολαβήτριας.

6.3 Συμμετοχή των πολιτών στη λήψη αποφάσεων στην ΕΕ

Αφότου η Συνθήκη της Λισαβόνας τέθηκε σε ισχύ και ο Χάρτης Θεµελιωδών Δικαιωµάτων της ΕΕ έγινε νοµικά δεσµευτικός, o Διαµεσολαβητής λαµβάνει έναν συνεχώς αυξανόµενο αριθµό αναφορών σχετικά µε τα δικαιώµατα των πολιτών, ιδίως το δικαίωµα συµµετοχής στη διαδικασία λήψης αποφάσεων της ΕΕ.

Στα παραδείγµατα συµµετοχής των πολιτών συγκαταλέγονται οι δηµόσιες διαβουλεύσεις της Επιτροπής και η Ευρωπαϊκή Πρωτοβουλία Πολιτών (ΕΠΠ) µέσω της οποίας ένα εκατοµµύριο πολίτες µπορούν να ζητήσουν από την Επιτροπή να δροµολογήσει ευρωπαϊκή νοµοθεσία. Επιπλέον, η Συνθήκη της Λισαβόνας προβλέπει την υποχρέωση των θεσµικών οργάνων να διατηρούν «ανοιχτό και τακτικό διάλογο µε την κοινωνία των πολιτών».

Σε αυτό το πλαίσιο, η Επιτροπή διεξάγει σε τακτική βάση σεµινάρια διαλόγου. Ωστόσο, όταν η Ευρωπαϊκή Ανθρωπιστική Οµοσπονδία (EHF) ζήτησε από την Επιτροπή να διεξαγάγει ένα τέτοιο σεµινάριο, η Επιτροπή αρνήθηκε.

Η EHF, η οποία εκπροσωπεί 50 ανθρωπιστικές οργανώσεις από περισσότερες από 20 χώρες, θέλησε να συζητήσει την εξαίρεση που προβλέπεται στους ευρωπαϊκούς κανόνες περί απασχόλησης για τις εκκλησίες. Η Επιτροπή δικαιολόγησε την άρνησή της επικαλούµενη την ανάγκη σεβασµού του καθεστώτος των εκκλησιών και των θρησκευτικών οργανώσεων. Η Οµοσπονδία υπέβαλε αναφορά στον Διαµεσολαβητή, ο οποίος ζήτησε από την Επιτροπή να ορίσει σαφείς κανόνες όσον αφορά τον διάλογό της µε θρησκευτικές και µη θρησκευτικές οργανώσεις.

Η πολυγλωσσία, η οποία κατοχυρώνεται από τη Συνθήκη της Λισαβόνας, αποτελεί ένα ακόµη σηµαντικό ζήτηµα που συνδέεται µε τη συµµετοχή των πολιτών. Ένας ιρλανδός πολίτης υπέβαλε αναφορά στις υπηρεσίες του Διαµεσολαβητή σχετικά µε το γεγονός ότι το Ευρωπαϊκό Κοινοβούλιο δεν είχε φροντίσει από το 2007 και µετά —όταν τα ιρλανδικά αναγνωρίστηκαν ως επίσηµη γλώσσα της ΕΕ—να διαθέτει το περιεχόµενο του δικτυακού τόπου του και στα ιρλανδικά. Μετά την παρέµβαση της Διαµεσολαβήτριας, το Κοινοβούλιο συµφώνησε όχι µόνο να εισαγάγει τα ιρλανδικά στις ενότητες του δικτυακού τόπου µέσω των οποίων το κοινό καλείται να αλληλεπιδρά µε το Κοινοβούλιο, αλλά να προσφέρει ολόκληρο τον δικτυακό τόπο του στα ιρλανδικά.

Κάθε χρόνο οι υπηρεσίες του Διαµεσολαβητή διοργανώνουν µια µεγάλη εκδήλωση για τους πολίτες επιδιώκοντας την καλλιέργεια του διαλόγου µεταξύ σηµαντικών ευρωπαίων πολιτικών και πολιτών. Πρόκειται για µια διαδραστική εκδήλωση που απευθύνεται σε πολίτες, ενώσεις, ΜΚΟ, οργανώσεις της κοινωνίας των πολιτών, επιχειρήσεις, δηµοσιογράφους, περιφερειακές και εθνικές αντιπροσωπείες, εκπροσώπους άλλων θεσµικών οργάνων της ΕΕ και λοιπούς ενδιαφεροµένους. Η εκδήλωση του 2013 έγινε στο πλαίσιο του Ευρωπαϊκού Έτους των Πολιτών – 2013 και είχε τίτλο «Είναι η δική µας Ευρώπη: Ας δραστηριοποιηθούµε!». Οι συµµετέχοντες ξεπέρασαν τους 400.

Τα κεντρικά θέµατα της εκδήλωσης ήταν η αναζήτηση λύσεων για την οικονοµική κρίση και οι τρόποι δηµιουργίας µιας καθαρής και υγιούς Ευρώπης, ενώ παρουσιάστηκαν διάφορες επιτυχείς πρωτοβουλίες από τη βάση. Ο Διαµεσολαβητής διοργάνωσε την εκδήλωση µε σκοπό αυτή να επικεντρωθεί στους ευρωπαίους πολίτες και στον τρόπο µε τον οποίο µπορούν να συµβάλουν έµπρακτα στη διαµόρφωση της ΕΕ, είτε µέσω της Ευρωπαϊκής Πρωτοβουλίας Πολιτών (ΕΠΠ) είτε υποβάλλοντας αναφορές στον Ευρωπαίο Διαµεσολαβητή είτε µε την κινητοποίηση µεγάλων αριθµών πολιτών για την υλοποίηση πρωτοβουλιών από τη βάση.

Η εκδήλωση του Ευρωπαίου Διαμεσολαβητή με τίτλο «Είναι η δική μας Ευρώπη: Ας δραστηριοποιηθούμε!», το 2013. http://europa.eu/!Jq88VP

Είναι η δική μας Ευρώπη: Ας δραστηριοποιηθούμε!
Εκδήλωση για τους πολίτες που διοργανώθηκε από τις υπηρεσίες του Ευρωπαίου Διαμεσολαβητή στις 23 Απριλίου 2013, 09.30-12.30, Ευρωπαϊκό Κοινοβούλιο, Βρυξέλλες, Κτίριο József Antall, αίθουσα 2Q2. Παράλληλες εκδηλώσεις μεταδόθηκαν δορυφορικά σε αρκετά γραφεία ενημέρωσης του ΕΚ σε όλη την Ευρώπη.

Ευρωπαίος Διαμεσολαβητής
Μάθετε για τα Right2Water, G1000org, Fraternité 2020, Let’s do it! World και άλλα έργα προσανατολισμένα στον πολίτη στην εκδήλωση του Ευρωπαίου Διαμεσολαβητή «Ευρωπαϊκό Έτος των Πολιτών 2013 – “Είναι η δική μας Ευρώπη: Ας δραστηριοποιηθούμε!”», στις 23 Απριλίου 2013.

Η Διαµεσολαβήτρια κλήθηκε επίσης να µιλήσει στη διάσκεψη λήξης του Ευρωπαϊκού Έτους των Πολιτών – 2013 (EYC 2013) στο Βίλνιους της Λιθουανίας, η οποία αποτέλεσε και την τελευταία µεγάλη εκδήλωση της λιθουανικής προεδρίας της ΕΕ. Η οµιλία της Διαµεσολαβήτριας επικεντρώθηκε στην ταυτότητα και την οικοδόµηση της Ένωσης. Η Διαµεσολαβήτρια τόνισε ότι η τρέχουσα κρίση δεν είναι απλώς οικονοµική αλλά και κρίση ταυτότητας και νοµιµότητας. Κάλεσε επίσης τα θεσµικά όργανα της ΕΕ να επιδιώξουν µια ουσιαστικότερη συµµετοχή των πολιτών στη διαδικασία ολοκλήρωσης της Ένωσης και να µην υιοθετούν συµπεριφορές οι οποίες µπορούν να ερµηνευτούν υπό το πρίσµα της αλαζονείας ή της επιδίωξης ιδίων συµφερόντων. Ενθάρρυνε, τέλος, τους πολίτες να ασκούν τα δικαιώµατα που απορρέουν από την ευρωπαϊκή ιθαγένεια, π.χ. ψηφίζοντας στις εκλογές για το Ευρωπαϊκό Κοινοβούλιο, ώστε να ακούγεται η φωνή τους και να µπορούν να ασκούν πραγµατική επιρροή σε επίπεδο ΕΕ.

EYCA 2013
Η ομιλία της Ευρωπαίας Διαμεσολαβήτριας: «Χρειαζόμαστε μια ανθρώπινη Ευρώπη», στη διάσκεψη λήξης του EYC 2013.

Εκτός από την οµιλία σχετικά µε την ιθαγένεια της ΕΕ, κατά τη διάρκεια της παραµονής της στη Λιθουανία, η Διαµεσολαβήτρια συναντήθηκε επίσης µε ΜΚΟ, εκπροσώπους επιχειρήσεων και δηµοσιογράφους.

6.4 Έργα και προγράμματα χρηματοδοτούμενα από την ΕΕ

Κάθε χρόνο, ο Διαµεσολαβητής λαµβάνει σηµαντικό αριθµό αναφορών από επιχειρήσεις, ΜΚΟ, πανεπιστήµια, δήµους και άλλα νοµικά πρόσωπα που σχετίζονται µε έργα και προγράµµατα τα οποία χρηµατοδοτούνται από την ΕΕ. Οι αναφορές αυτές αφορούν κυρίως καθυστερήσεις πληρωµών, συµβατικές διαφορές, προβλήµατα σε διαδικασίες πρόσκλησης υποβολής προσφορών και έλλειψη διαφάνειας, κυρίως λόγω της άρνησης των θεσµικών οργάνων να επιτρέψουν πρόσβαση σε έγγραφα ή πληροφορίες.

Μικροµεσαίες επιχειρήσεις και άλλοι µικροί φορείς µπορούν να βρεθούν αντιµέτωποι µε σοβαρές δυσκολίες σε περίπτωση που η Επιτροπή δεν τους πληρώνει εµπρόθεσµα. Ο Διαµεσολαβητής ζητά τακτικά τη γνώµη των επιχειρήσεων σχετικά µε το ζήτηµα αυτό, όπως και για άλλα προβλήµατα που αντιµετωπίζουν εξαιτίας της γραφειοκρατίας. Επί σειρά ετών, ο Διαµεσολαβητής διεξήγε σηµαντικό αριθµό αυτεπάγγελτων ερευνών σχετικά µε τις καθυστερήσεις στις πληρωµές, ζητώντας από την Επιτροπή να υποβάλλει σχετικές εκθέσεις προόδου και στατιστικά στοιχεία.

Μια τέτοια έρευνα διενεργήθηκε και το 2013. Στόχος της ήταν να εξετάσει την επίδοση της Επιτροπής όσον αφορά την έγκαιρη πληρωµή των αναδόχων και των δικαιούχων επιχορηγήσεων και επιδοτήσεων.

Ο Διαµεσολαβητής ζήτησε από την Επιτροπή να τον ενηµερώσει σχετικά µε την κατάσταση και τα µέτρα που έχει λάβει για την αντιµετώπιση του προβλήµατος. Οι διαδοχικές εκθέσεις της Επιτροπής υποδεικνύουν µείωση του αριθµού και της χρηµατικής αξίας των καθυστερούµενων πληρωµών. Ωστόσο, εξακολουθούν να υπάρχουν προβλήµατα. Για παράδειγµα, το συνολικό ποσό των τόκων που προκύπτουν από καθυστερήσεις στις πληρωµές έχει αυξηθεί. Η Διαµεσολαβήτρια θα συνεχίσει να παρακολουθεί το ζήτηµα.

Διαφορά σχετικά με πληρωμή ύψους 93 000 ευρώ που επιλύθηκε από τον Ευρωπαίο Διαμεσολαβητή το 2013. http://europa.eu/!FD36Cx

Σε µία από τις σηµαντικές υποθέσεις του 2013, ο Διαµεσολαβητής βοήθησε στην επίλυση µιας διαφοράς σχετικά µε πληρωµή ύψους 93 000 ευρώ µεταξύ µιας γαλλικής ΜΚΟ και της Επιτροπής, η οποία αφορούσε ένα έργο έρευνας και τεχνολογίας που υλοποιήθηκε στη Ρωσία µε χρηµατοδότηση από την ΕΕ. Συντονιστής του έργου ήταν η ΜΚΟ µε την επωνυµία Earth Data Network for Education and Scientific Exchange (EDNES). Παρά την επιτυχή υλοποίηση του έργου, η Επιτροπή προσπάθησε να ανακτήσει ποσό ύψους 93 000 ευρώ από τη ΜΚΟ διότι αυτή είχε αναθέσει µέρος του έργου µε υπεργολαβία σε κάποια ρωσική εταιρεία, γεγονός το οποίο δεν επιτρεπόταν βάσει της σύµβασης.

Η EDNES υπέβαλε αναφορά στις υπηρεσίες του Διαµεσολαβητή, οι οποίες διαπίστωσαν ότι η Επιτροπή είχε η ίδια αναγνωρίσει ότι η ΜΚΟ είχε ενεργήσει καλοπροαίρετα, είχε ολοκληρώσει το έργο µε επιτυχία και είχε κρατήσει ενήµερη την Επιτροπή σε όλα τα στάδια του έργου σχετικά µε την οργανωτική του διάρθρωση, για την οποία η Επιτροπή δεν είχε εκφράσει καµία αντίρρηση. Ο Διαµεσολαβητής θεώρησε ότι η αξίωση επιστροφής του ποσού ήταν δυσανάλογη και άδικη, ενώ αποτελούσε και απειλή για την ίδια την επιβίωση της ΜΚΟ, την οποία διεύθυναν εθελοντές που δεν λάµβαναν κανενός είδους αµοιβή. Εν τέλει, ο Διαµεσολαβητής κατόρθωσε να πείσει την Επιτροπή να παραιτηθεί από την αξίωσή της.

6.5 Θεμελιώδη δικαιώματα

Ο Διαµεσολαβητής παραπέµπει πάντα κατά τη διενέργεια των ερευνών του στις διατάξεις του Χάρτη για την προστασία των δικαιωµάτων των πολιτών. Παράλληλα, όµως, εξετάζει και άλλες πτυχές των υποχρεώσεων της διοίκησης της ΕΕ όσον αφορά τα θεµελιώδη δικαιώµατα.

Η πιο χαρακτηριστική υπόθεση στον τοµέα των θεµελιωδών δικαιωµάτων κατά το 2013 αφορούσε την άρνηση του Ευρωπαϊκού Οργανισµού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης (Frontex) να καθιερώσει έναν µηχανισµό εξέτασης αναφορών. Ο Frontex συντονίζει τη συνεργασία µεταξύ των κρατών µελών στο πεδίο της ασφάλειας των εξωτερικών συνόρων της ΕΕ και της παράνοµης µετανάστευσης. Ο Χάρτης είναι νοµικά δεσµευτικός για τον Frontex (όπως και ένας κανονισµός της ΕΕ), θεσπίζοντας συµπληρωµατικές υποχρεώσεις για τον Οργανισµό σε ό,τι αφορά τα θεµελιώδη δικαιώµατα.

Το 2013 οι υπηρεσίες του Διαµεσολαβητή υπέβαλαν στον Frontex µια σειρά από ερωτήµατα σχετικά µε τον τρόπο µε τον οποίο ανταποκρίνεται σε αυτές τις υποχρεώσεις. Διεξήγαγαν επίσης δηµόσια διαβούλευση στην οποία συνεισέφεραν πολίτες, ΜΚΟ για τα ανθρώπινα δικαιώµατα και άλλες οργανώσεις. Ο Διαµεσολαβητής διαπίστωσε ότι, σε γενικές γραµµές, ο Frontex σηµειώνει εύλογη πρόοδο όσον αφορά τον σεβασµό των θεµελιωδών δικαιωµάτων. Ωστόσο, συνέστησε στον Frontex να καθιερώσει έναν µηχανισµό αναφορών προκειµένου να είναι σε θέση να χειρίζεται απευθείας τυχόν αναφορές από µετανάστες και άλλα θιγόµενα πρόσωπα. Ο Οργανισµός απέρριψε τη σύσταση υποστηρίζοντας ότι τα µεµονωµένα περιστατικά είναι αποκλειστικά ευθύνη των οικείων κρατών µελών.

Η Διαµεσολαβήτρια δεν συµφώνησε µε το επιχείρηµα του Frontex και υπέβαλε τον Νοέµβριο ειδική έκθεση στο Ευρωπαϊκό Κοινοβούλιο, ζητώντας την υποστήριξή του προκειµένου να πειστεί ο Frontex να επανεξετάσει την προσέγγισή του. Αυτό έγινε αµέσως µετά την τραγωδία που συνέβη στα ανοιχτά του ιταλικού νησιού Λαµπεντούζα, στα τέλη του 2013, όπου και έχασαν τη ζωή τους πολλές εκατοντάδες µεταναστών.

Ειδική έκθεση της Ευρωπαίας Διαμεσολαβήτριας για τον Frontex το 2013. http://europa.eu/!hf47kQ

Τα #ανθρώπινα_δικαιώματα των αιτούντων άσυλο είναι αρμοδιότητα της ΕΕ ή των κρατών μελών της;

«Μετά την τραγωδία στη #Lampedusa και άλλες πρόσφατες ανθρωπιστικές καταστροφές στα σύνορα της ΕΕ, είναι εξαιρετικά σημαντικό ο Frontex να εξετάζει ο ίδιος τις καταγγελίες από μετανάστες και άλλα πληγέντα άτομα. Δεν αποδέχομαι την άποψη του Frontex ότι οι παραβιάσεις των ανθρωπίνων δικαιωμάτων αποτελούν αποκλειστικά ευθύνη των ενδιαφερόμενων κρατών μελών».

Μπορείτε να διαβάσετε το δελτίο Τύπου και άλλα έγγραφα σχετικά με την υπόθεση εδώ: http://www.ombudsman.europa.eu/en/press/release.faces/en/52487/html.bookmark

Οι φωτογραφίες είναι από τον δικτυακό τόπο του #Frontex.

Σε µια άλλη υπόθεση που αφορούσε τα θεµελιώδη δικαιώµατα, ο Διαµεσολαβητής συµπέρανε ότι η Επιτροπή δεν υπερέβη τις αρµοδιότητές της όταν φιλοξένησε φωτογραφική έκθεση µε θέµα τα οµόφυλα ζευγάρια. Η εκδήλωση µε τίτλο «Different families — same love» («Διαφορετικές οικογένειες — ίδια αγάπη») πραγµατοποιήθηκε σε εγκαταστάσεις της Επιτροπής υπό την αιγίδα της αντιπροέδρου της Επιτροπής Viviane Reding, η οποία είναι και αρµόδια για ζητήµατα καταπολέµησης των διακρίσεων. Η έκθεση, η οποία διοργανώθηκε από το ευρωπαϊκό τµήµα της Διεθνούς Ένωσης Λεσβιών, Οµοφυλοφίλων, Αµφιφυλοφίλων, Διαφυλικών και Ερµαφρόδιτων Ατόµων (ILGA), περιελάµβανε εκκλήσεις για τη νοµική αναγνώριση των γάµων ατόµων του ίδιου φύλου, καθώς και για την παροχή δυνατότητας στα λεσβιακά ζευγάρια για ιατρικά υποβοηθούµενη αναπαραγωγή.

Ένας πολίτης υπέβαλε αναφορά στον Διαµεσολαβητή, ισχυριζόµενος ότι η Επιτροπή είχε υπερβεί τις αρµοδιότητές της φιλοξενώντας και θέτοντας υπό την αιγίδα της την έκθεση. Ο πολίτης υποστήριξε ότι η ΕΕ δεν έχει αρµοδιότητα σε θέµατα που αφορούν τον γάµο, την οικογένεια και την υποβοηθούµενη αναπαραγωγή. Ανέφερε επίσης ότι η Επιτροπή εισήγε διακρίσεις εις βάρος εκείνων των πολιτών της ΕΕ που δεν συµµερίζονται τις απόψεις που υποστήριζε η έκθεση.

Ο Διαµεσολαβητής συµφώνησε µε την εξήγηση της Επιτροπής ότι έχει νοµική υποχρέωση να καταπολεµήσει τις διακρίσεις, µεταξύ άλλων και για λόγους γενετήσιου προσανατολισµού, και ότι µπορούσε εποµένως να φιλοξενήσει µια έκθεση µε τέτοιο σκοπό. Ο Διαµεσολαβητής περάτωσε την υπόθεση συστήνοντας στην Επιτροπή σε παρόµοιες περιπτώσεις στο µέλλον να προβαίνει σε µία δήλωση ότι το κάθε είδους µήνυµα που προβάλλεται στις εκθέσεις που αυτή φιλοξενεί δεν εκφράζει απαραίτητα την επίσηµη θέση της Επιτροπής.

Σε µία ακόµη σηµαντική υπόθεση, ένας πρώην υπάλληλος του Οργανισµού Θεµελιωδών Δικαιωµάτων της ΕΕ (FRA) ανέφερε στην Ευρωπαϊκή Υπηρεσία Καταπολέµησης της Απάτης (OLAF) ότι σηµειώνονται παρατυπίες στον Οργανισµό. Η OLAF ξεκίνησε έρευνα, αλλά στη συνέχεια περάτωσε την υπόθεση αρνούµενη να ενηµερώσει τον πληροφοριοδότη σχετικά µε τους λόγους για τους οποίους περάτωσε την έρευνα.

Η OLAF υποστήριξε ότι δεν ήταν υποχρεωµένη να αιτιολογήσει την απόφασή της και ότι όφειλε να προασπίσει την εµπιστευτικότητα των ερευνών και την ανεξαρτησία της. Η Διαµεσολαβήτρια απέρριψε τα επιχειρήµατα της OLAF και τόνισε ότι είναι υποχρέωση όλων των θεσµικών οργάνων της ΕΕ να ενηµερώνουν τους πολίτες σχετικά µε τις αποφάσεις τους και ότι αυτό δεν συνεπάγεται οπωσδήποτε κοινοποίηση εµπιστευτικών πληροφοριών.

6.6 Πνεύμα εξυπηρέτησης

Μία από τις βασικές προτεραιότητες του Ευρωπαίου Διαµεσολαβητή είναι η προαγωγή ενός πνεύµατος εξυπηρέτησης του πολίτη στη διοίκηση της ΕΕ. Το 2013 το γραφείο δηµοσίευσε µια νέα έκδοση του Ευρωπαϊκού Κώδικα Ορθής Διοικητικής Συµπεριφοράς. Η Διαµεσολαβήτρια συναντήθηκε επίσης µε αξιωµατούχους διαφόρων θεσµικών και λοιπών οργάνων και οργανισµών της ΕΕ προκειµένου να τους ευαισθητοποιήσει σχετικά µε την ανάγκη υιοθέτησης µιας τέτοιας στάσης από την πλευρά της διοίκησης.

Η υπόθεση που χειρίστηκε η Ευρωπαία Διαμεσολαβήτρια το 2013 σχετικά με το ισπανικό ποδόσφαιρο. http://europa.eu/!fM97jf

Οι υπερβολικές καθυστερήσεις αποτελούν µόνιµο πρόβληµα για τη διοίκηση της ΕΕ. Η Διαµεσολαβήτρια χειρίστηκε µια πολυσυζητηµένη υπόθεση που αφορούσε την αδράνεια της Επιτροπής να δράσει σχετικά µε µια καταγγελία περί κρατικής ενίσχυσης τεσσάρων ισπανικών οµάδων ποδοσφαίρου. Επενδυτές σε ευρωπαϊκές ποδοσφαιρικές οµάδες είχαν καταγγείλει στην Επιτροπή ότι η Ισπανία παραβίαζε τους κανόνες κρατικών ενισχύσεων της ΕΕ µέσω της αθέµιτης ευνοϊκής φορολογικής µεταχείρισης των τεσσάρων ισπανικών οµάδων. Περισσότερα από τέσσερα χρόνια πέρασαν από την υποβολή της καταγγελίας χωρίς να ληφθεί καµία απόφαση. Ο ενδιαφερόµενος ισχυρίστηκε ότι η αδράνεια της Επιτροπής στη συγκεκριµένη υπόθεση ενδέχεται να συνδέεται µε το γεγονός ότι ο αρµόδιος Επίτροπος υποστηρίζει µία από τις εν λόγω οµάδες και είχε διατελέσει υπουργός της ισπανικής κυβέρνησης που αποφάσισε τις συγκεκριµένες φορολογικές διευκολύνσεις.

Ύστερα από την παρέµβαση της Διαµεσολαβήτριας, η οποία ζήτησε από την Επιτροπή να εξετάσει την καταγγελία, η Επιτροπή ξεκίνησε έρευνα σχετικά µε τη χρηµατοδότηση των τεσσάρων οµάδων. Η Διαµεσολαβήτρια επιδοκίµασε αυτή την κίνηση, τονίζοντας ότι είναι σηµαντικό για τους ευρωπαίους πολίτες να βλέπουν ότι η Επιτροπή δεν κωλυσιεργεί όταν πρόκειται για ζητήµατα σχετικά µε παραβίαση των κανόνων για τις κρατικές ενισχύσεις, διασκεδάζοντας µε τον τρόπο αυτό και τυχόν υποψίες περί σύγκρουσης συµφερόντων.

Σε αρκετές υποθέσεις, πολίτες υποβάλλουν αναφορά στον Διαµεσολαβητή όταν τα θεσµικά όργανα διαπράττουν διαδικαστικά σφάλµατα, δεν απαντούν σε αλληλογραφία ή τους δίνουν λανθασµένες πληροφορίες. Χάρη στην παρέµβαση του Διαµεσολαβητή, τα εµπλεκόµενα θεσµικά όργανα διευθέτησαν πολλές διαφορές και βελτίωσαν τις διαδικασίες τους.

Μια τέτοια υπόθεση αφορούσε µια γυναίκα η οποία συµµετείχε σε διαγωνισµό για συνεργαζόµενους εξωτερικούς διερµηνείς (free lance) που διοργάνωσε η Επιτροπή. Η Επιτροπή την κάλεσε να συµµετάσχει στη γραπτή εξέταση, αλλά την ίδια ηµέρα της εξέτασης ενηµέρωσε την ενδιαφερόµενη ότι δεν µπορούσε τελικά να συµµετάσχει διότι δεν πληρούσε ένα από τα κριτήρια επιλεξιµότητας του διαγωνισµού. Η υποψήφια υπέβαλε αναφορά στον Διαµεσολαβητή διαµαρτυρόµενη για το γεγονός ότι η Επιτροπή δεν την ενηµέρωσε εγκαίρως σχετικά µε τη µη επιλεξιµότητά της. Η Επιτροπή αποδέχθηκε τη σύσταση του Διαµεσολαβητή και κατέβαλε στην ενδιαφερόµενη το ποσό των 300 ευρώ ως αποζηµίωση.

Μια άλλη υπόθεση αφορούσε έναν ταξιδιώτη του οποίου η πτήση είχε καθυστερήσει για 23 ώρες. Εκείνος απευθύνθηκε στην αεροπορική εταιρεία, στον αρµόδιο εθνικό φορέα και στην Επιτροπή για βοήθεια. Στη συνέχεια υπέβαλε αναφορά στον Ευρωπαίο Διαµεσολαβητή ισχυριζόµενος ότι το σχετικό έντυπο καταγγελίας περιέχει ασάφειες και ζήτησε από την Επιτροπή να επανεξετάσει τη διαδικασία καταγγελιών ή τις πληροφορίες που περιέχονται στο έντυπο. Η Επιτροπή συµµορφώθηκε προς την υπόδειξη και ευχαρίστησε τον Διαµεσολαβητή που επέστησε την προσοχή της στο θέµα.

7 • Πώς χειριζόμαστε τις υποθέσεις

Πώς δουλεύουμε στον Ευρωπαίο Διαμεσολαβητή. http://europa.eu/!Xx37Xb

Τόσο η Συνθήκη για τη λειτουργία της Ευρωπαϊκής Ένωσης (ΣΛΕΕ) όσο και ο Χάρτης Θεµελιωδών Δικαιωµάτων της ΕΕ προβλέπουν το δικαίωµα υποβολής αναφοράς στον Ευρωπαίο Διαµεσολαβητή. Η ΣΛΕΕ ορίζει ότι ο Διαµεσολαβητής δέχεται αναφορές από όλους τους πολίτες της Ένωσης ή τα φυσικά ή νοµικά πρόσωπα που κατοικούν ή έχουν την καταστατική τους έδρα σε κράτος µέλος της Ένωσης.

Ο θεσµός διασφαλίζει ότι οι υπηρεσίες του, οι οποίες παρέχονται δωρεάν, λειτουργούν µε διαφάνεια και παράγουν όσο το δυνατόν πιο δίκαια και σαφή αποτελέσµατα. Οι ενδιαφερόµενοι µπορούν να υποβάλλουν τις αναφορές τους µε οποιοδήποτε µέσο γραπτής αλληλογραφίας, στα οποία συγκαταλέγεται και ένα ασφαλές έντυπο υποβολής αναφοράς, διαθέσιµο στον δικτυακό τόπο του θεσµού. Έχοντας επίγνωση του άγχους που νιώθουν πολλοί ενδιαφερόµενοι σχετικά µε την τύχη της αναφοράς τους, οι υπηρεσίες προσπαθούν να ενηµερώνουν τους ενδιαφεροµένους εντός τεσσάρων εβδοµάδων σχετικά µε το πώς προτίθενται να προχωρήσουν µε κάθε αναφορά.

Κάθε αναφορά εξετάζεται µε βάση το περιεχόµενό της. Αυτό σηµαίνει ότι υπάρχουν αναφορές που δεν εµπίπτουν στο πεδίο αρµοδιοτήτων του Διαµεσολαβητή και κατά συνέπεια δεν γίνονται αποδεκτές. Σε αυτή την περίπτωση, ο ενδιαφερόµενος λαµβάνει µια προσωπική απάντηση, η οποία, τις περισσότερες φορές, περιέχει συµβουλές όσον αφορά άλλα όργανα που ενδέχεται να µπορούν να τον βοηθήσουν. Ο Διαµεσολαβητής µπορεί επίσης να αποφασίσει να διαβιβάσει αναφορές σε άλλα τέτοια όργανα.

Οι αναφορές που εµπίπτουν στο πεδίο αρµοδιοτήτων του Ευρωπαίου Διαµεσολαβητή εξετάζονται σε ένα πρώτο στάδιο από το εξειδικευµένο νοµικό προσωπικό του θεσµού και κάθε ενδιαφερόµενος ενηµερώνεται για το άτοµο που θα χειριστεί την υπόθεσή του.

Όταν ο Διαµεσολαβητής συµπεραίνει ότι µια νέα αναφορά δεν πληροί τα κριτήρια παραδεκτού ή ότι οι λόγοι για τη διενέργεια έρευνας σε µια υπόθεση που πληροί ενδεχοµένως τα λοιπά κριτήρια παραδεκτού δεν είναι επαρκείς, εξηγεί τούς λόγους που τον οδήγησαν σε αυτό το συµπέρασµα και, όταν αυτό είναι εφικτό και σκόπιµο, παρέχει συµβουλές.

Όταν ο Διαµεσολαβητής κρίνει ότι πρέπει να διερευνήσει µια υπόθεση, εξετάζει προσεκτικά τις αιτιάσεις της αναφοράς προκειµένου να διαπιστώσει εάν θα µπορούσαν να αντιµετωπιστούν µέσω µιας απλοποιηµένης διαδικασίας.

Η διαδικασία αυτή είναι συνήθως ταχύτερη και πιο ευέλικτη σε σχέση µε τις πλήρεις έρευνες. Οι απλοποιηµένες διαδικασίες διεξάγονται κυρίως µέσω τηλεφωνικών επαφών και άλλων διευκρινιστικών επαφών που δίνουν τη δυνατότητα στον ενδιαφερόµενο να σχολιάσει την προσωρινή άποψη του Διαµεσολαβητή ότι ενδέχεται να µην υπάρχουν λόγοι που να δικαιολογούν τη διενέργεια εκτενέστερης έρευνας. Ο Διαµεσολαβητής ενδέχεται επίσης να αποφασίσει να διενεργήσει άµεσα αυτοψία για την ταχεία εξέταση αρχείων έτσι ώστε να καταλήξει άµεσα όσον αφορά την ουσία της υπόθεσης.

Οι πλήρεις έρευνες είναι, για παράδειγµα, αναγκαίες όταν η αναφορά δεν έχει επείγοντα χαρακτήρα, όταν είναι περίπλοκη ή εφόσον προϋποθέτει οπωσδήποτε τη συνδροµή διαφόρων εξειδικευµένων υπηρεσιών του εµπλεκόµενου θεσµικού οργάνου.

Ο Διαµεσολαβητής έχει στη διάθεσή του διάφορες επιλογές, εφόσον κρίνει µια αναφορά ως βάσιµη. Μπορεί να προτείνει φιλικό διακανονισµό ο οποίος θα ικανοποιήσει τον ενδιαφερόµενο ή να συντάξει σχέδιο σύστασης µέσω του οποίου ζητά από το εµπλεκόµενο θεσµικό όργανο να εξαλείψει το κρούσµα της κακοδιοίκησης.

Εάν δεν είναι εφικτή η εξεύρεση λύσης, ο Διαµεσολαβητής ενδέχεται να αποφασίσει να διατυπώσει επικριτικές παρατηρήσεις. Ωστόσο, εάν το εµπλεκόµενο θεσµικό όργανο αποφασίσει µε δική του πρωτοβουλία να ανταποκριθεί στις αιτιάσεις του ενδιαφεροµένου προτού ο Διαµεσολαβητής καταλήξει στις δικές του διαπιστώσεις, ο τελευταίος θεωρεί συνήθως περιττό να επικρίνει το θεσµικό όργανο διατυπώνοντας µια επίσηµη διαπίστωση κακοδιοίκησης.

Ο Διαµεσολαβητής έχει επίσης τη δυνατότητα να διενεργεί αυτεπάγγελτες έρευνες. Χρησιµοποιώντας αυτή τη δυνατότητα, ο Διαµεσολαβητής διερευνά πιθανές περιπτώσεις κακοδιοίκησης οι οποίες περιέρχονται σε γνώση του από πρόσωπα που δεν δικαιούνται ενδεχοµένως να υποβάλουν αναφορά. Επιπλέον, ο Διαµεσολαβητής χρησιµοποιεί αυτή τη δυνατότητα για να αναδείξει και διερευνήσει προβλήµατα συστηµικού χαρακτήρα στα θεσµικά όργανα της ΕΕ.

Κάθε χρόνο, ο Ευρωπαίος Διαµεσολαβητής λαµβάνει χιλιάδες αναφορές από πολίτες, ΜΚΟ, επιχειρήσεις και άλλες οργανώσεις. Το προσωπικό του Διαµεσολαβητή διασφαλίζει ότι κάθε αναφορά εξετάζεται γρήγορα, επιµελώς και µε διάθεση εξυπηρέτησης των πολιτών. Ενδεικτικά, η συνήθης εικόνα για κάθε 100 αναφορές έχει ως εξής:

8 • Συμμόρφωση προς τις προτάσεις του Διαμεσολαβητή

Κάθε χρόνο το γραφείο του Ευρωπαίου Διαµεσολαβητή δηµοσιεύει µια έκθεση στην οποία αναλύει τον τρόπο µε τον οποίο τα θεσµικά όργανα της ΕΕ ανταποκρίνονται στις προτάσεις που τους απευθύνει κατά τη διάρκεια του συγκεκριµένου έτους. Οι προτάσεις αυτές έχουν ως στόχο να βελτιώσουν τη διοίκηση της ΕΕ και έχουν τη µορφή φιλικών διακανονισµών, σχεδίων σύστασης, συµπληρωµατικών παρατηρήσεων, επικριτικών παρατηρήσεων ή εισηγήσεων.

Η έκθεση για το 2012, µε τίτλο Putting it Right? — How the EU institutions responded to the Ombudsman in 2012, δείχνει ότι, συνολικά, τα θεσµικά όργανα συµµορφώθηκαν προς τις προτάσεις του Διαµεσολαβητή στο 80 % των περιπτώσεων, µε ορισµένα από αυτά να πετυχαίνουν συµµόρφωση ακόµη και 100 %. Η Επιτροπή, στην οποία αντιστοιχεί το υψηλότερο ποσοστό των ερευνών που διεξάγει ο Διαµεσολαβητής, εµφανίζει ποσοστό συµµόρφωσης 84 %.

ΑΝΑΣΚΟΠΗΣΗ: Τα θεσμικά όργανα της ΕΕ υπέβαλαν 118 θετικές απαντήσεις στις 148 προτάσεις που διατυπώθηκαν από τον Διαμεσολαβητή σε υποθέσεις που περατώθηκαν το 2012.

Ορισμένα όργανα είχαν επιτυχία 100 %. Ειδικότερα, η Ευρωπαϊκή Κεντρική Τράπεζα, ο Ευρωπαϊκός Οργανισμός Φαρμάκων και το Ευρωπαϊκό Κέντρο Πρόληψης και Ελέγχου Νόσων συνεργάστηκαν με τον Διαμεσολαβητή με εξαιρετικά εποικοδομητικό τρόπο το 2012.

Η Ευρωπαϊκή Υπηρεσία Καταπολέμησης της Απάτης, #OLAF, αξίζει επίσης ιδιαίτερη μνεία για τις σημαντικές προσπάθειες που κατέβαλε προκειμένου να βελτιώσει τις διαδικασίες της προς όφελος των πολιτών.

#ΕU #Administration

Η Ευρωπαϊκή Κεντρική Τράπεζα (ΕΚΤ), ο Ευρωπαϊκός Οργανισµός Φαρµάκων (EMA) και το Ευρωπαϊκό Κέντρο Πρόληψης και Ελέγχου Νόσων (ECDC) συνεργάστηκαν µε τον Διαµεσολαβητή µε ιδιαίτερα εποικοδοµητικό τρόπο. Η Ευρωπαϊκή Υπηρεσία Καταπολέµησης της Απάτης (OLAF) προσπάθησε επίσης συστηµατικά να βελτιώσει τις διαδικασίες της προς όφελος των πολιτών.

Η έκθεση για το 2013 θα είναι διαθέσιµη στην ιστοσελίδα του θεσµού από το φθινόπωρο του 2014.

9 • Σχέσεις με τα θεσμικά όργανα της ΕΕ

Η Ευρωπαία Διαµεσολαβήτρια συναντά τακτικά µέλη και αξιωµατούχους των θεσµικών οργάνων της ΕΕ. Συζητά τρόπους περαιτέρω βελτίωσης της ποιότητας της διοίκησης, υπενθυµίζει τη σηµασία της ορθής διαχείρισης των αναφορών και ενηµερώνεται για την πορεία εφαρµογής των συστάσεων που διατυπώνει.

Οι συναντήσεις που πραγµατοποιήθηκαν µετά την εκλογή της το 2013 ήταν µια ευκαιρία για την κ. O’Reilly να γνωστοποιήσει το όραµα και τις προτεραιότητές της για το µέλλον του θεσµού. Μία από τις προτεραιότητες της Διαµεσολαβήτριας είναι να αναδείξει τις ανησυχίες των πολιτών και να συµβάλει στη γεφύρωση του χάσµατος που τους χωρίζει από τα θεσµικά όργανα. Η Διαµεσολαβήτρια έχει εξηγήσει ότι για να πετύχει αυτό τον στόχο θα προβάλλει περισσότερο το έργο του γραφείου της και θα αναδιατάξει τις εσωτερικές δοµές και τις διαδικασίες διαχείρισης των αναφορών, έτσι ώστε να βελτιωθεί η αποτελεσµατικότητα προς όφελος των πολιτών. Η Διαµεσολαβήτρια δεσµεύτηκε να συνεργαστεί στενά µε τα θεσµικά όργανα και τα κάλεσε να εφαρµόζουν απαρέγκλιτα τις αρχές της αποτελεσµατικότητας, της διαφάνειας, της δεοντολογικής συµπεριφοράς και της λογοδοσίας, εάν επιθυµούν πραγµατικά να κερδίσουν την εµπιστοσύνη των πολιτών.

9.1 Ευρωπαϊκό Κοινοβούλιο

Η Emily O’Reilly συναντήθηκε με τον Martin Schulz τον Οκτώβριο του 2013.

Μετά την ανάληψη των καθηκόντων της, η Emily O’Reilly συναντήθηκε µε τον Martin Schulz, πρόεδρο του Ευρωπαϊκού Κοινοβουλίου, και τον Klaus Welle, γενικό γραµµατέα. Επιπλέον, η Διαµεσολαβήτρια υπέβαλε µια ειδική έκθεση στην Επιτροπή Αναφορών του Ευρωπαϊκού Κοινοβουλίου µε θέµα την άρνηση του οργανισµού της ΕΕ για την ασφάλεια στα εξωτερικά σύνορα (Frontex) να καθιερώσει έναν µηχανισµό αναφορών. Έχοντας γνωστοποιήσει την πρόθεσή της «να συνεργαστεί µε το Ευρωπαϊκό Κοινοβούλιο και να συνδράµει ενεργά την Επιτροπή και τα λοιπά θεσµικά όργανα της ΕΕ στην προάσπιση των δικαιωµάτων και συµφερόντων των πολιτών», η Διαµεσολαβήτρια συναντήθηκε επίσης κατ’ ιδίαν µε διάφορα µέλη του Ευρωπαϊκού Κοινοβουλίου, καθώς και µε µέλη του προσωπικού του Κοινοβουλίου.

Martin Schulz, πρόεδρος του Ευρωπαϊκού Κοινοβουλίου
Αναμένω με ενδιαφέρον τη συνάντηση με την Ευρωπαία Διαμεσολαβήτρια, Emily O’Reilly, στο Στρασβούργο.

9.2 Ευρωπαϊκή Επιτροπή

Η Emily O’Reilly συναντήθηκε με τον José Manuel Barroso τον Οκτώβριο του 2013.

Δεδοµένου ότι η Ευρωπαϊκή Επιτροπή είναι αναλογικά το θεσµικό όργανο το οποίο αφορούν οι περισσότερες από τις έρευνες που διενεργεί ο Ευρωπαίος Διαµεσολαβητής κάθε χρόνο, οι υπηρεσίες του καταβάλλουν σηµαντικές προσπάθειες για τη συστηµατική επικοινωνία και επαφή µε τα µέλη και τους αξιωµατούχους της Επιτροπής.

Μετά την ανάληψη των καθηκόντων της, η Emily O’Reilly συναντήθηκε µε τον José Manuel Barroso, πρόεδρο της Ευρωπαϊκής Επιτροπής, τον Maroš Šefčovič, αντιπρόεδρο της Ευρωπαϊκής Επιτροπής, αρµόδιο για τις διοργανικές σχέσεις και τη διοίκηση, την Catherine Day, γενική γραµµατέα, τον Giovanni Kessler, γενικό διευθυντή της Ευρωπαϊκής Υπηρεσίας Καταπολέµησης της Απάτης, τον Rytis Martikonis, γενικό διευθυντή της ΓΔ Μετάφρασης, και τον Jonathan Faull, γενικό διευθυντή της ΓΔ Εσωτερικής Αγοράς και Υπηρεσιών.

Ευρωπαίος Διαμεσολαβητής
Αύριο η Emily O’Reilly θα συναντήσει τον @MarosSefcovic, αντιπρόεδρο της @EU_Commission, στις Βρυξέλλες bit.ly/17QYjtm

Maroš Šefčovič, αντιπρόεδρος της Ευρωπαϊκής Επιτροπής, επίτροπος αρμόδιος για τις διοργανικές σχέσεις και τη διοίκηση
Αναμένω με μεγάλο ενδιαφέρον να σας συναντήσω και να συνεργαστώ μαζί σας στο μέλλον.

9.3 Οργανισμοί της ΕΕ

Κατά τα τελευταία 15 περίπου χρόνια δηµιουργήθηκαν αρκετοί οργανισµοί της ΕΕ σε ολόκληρη την Ευρώπη. Βάσει της δυνατότητας του Ευρωπαίου Διαµεσολαβητή να διενεργεί αυτεπάγγελτες έρευνες, το γραφείο έχει θεσπίσει ένα πρόγραµµα επισκέψεων στους οργανισµούς της ΕΕ. Το πρόγραµµα αυτό επιτρέπει στον θεσµό να προσεγγίζει τους διάφορους οργανισµούς προκειµένου να αναδεικνύει τη σηµασία της χρηστής διοίκησης, της ορθής διαχείρισης των αναφορών και του πνεύµατος εξυπηρέτησης των πολιτών. Είναι επίσης µια καλή ευκαιρία να εντοπίζονται και να διαδίδονται βέλτιστες πρακτικές µεταξύ των διαφόρων οργανισµών.

Ενόσω βρισκόταν στο Βίλνιους για να µιλήσει στην τελετή λήξης του Ευρωπαϊκού Έτους των Πολιτών – 2013, η Διαµεσολαβήτρια επωφελήθηκε της ευκαιρίας και συναντήθηκε µε τη Virginija Langbakk, διευθύντρια του Ευρωπαϊκού Ινστιτούτου για την Ισότητα των Φύλων (EIGE), καθώς και µε άλλα µέλη του προσωπικού.

Για περισσότερες πληροφορίες σχετικά µε το πρόγραµµα επισκέψεων, βλ. άρθρο µε τίτλο The European Ombudsman’s visits to EU agencies — identifying and spreading best practices στο τεύχος Νοεµβρίου του 2013 του ενηµερωτικού δελτίου του Ευρωπαϊκού Δικτύου Διαµεσολαβητών.

9.4 Η Σύμβαση του ΟΗΕ για τα δικαιώματα των ατόμων με αναπηρία

Πέρα από τις σχέσεις µε την Ένωση, ο Διαµεσολαβητής συνεργάζεται επίσης µε άλλους διεθνείς οργανισµούς, όπως ο Οργανισµός Ηνωµένων Εθνών, ιδίως στον τοµέα των ανθρωπίνων δικαιωµάτων. Για παράδειγµα, στο πλαίσιο της ΕΕ, δυνάµει της Σύµβασης του ΟΗΕ για τα δικαιώµατα των ατόµων µε αναπηρία (UNCRPD), ο Ευρωπαίος Διαµεσολαβητής είναι αρµόδιος να προασπίζεται, να προάγει και να παρακολουθεί την υλοποίηση της Σύµβασης στο επίπεδο των θεσµικών οργάνων. Πρόκειται για έναν ρόλο τον οποίο µοιράζεται µε το Ευρωπαϊκό Κοινοβούλιο, την Ευρωπαϊκή Επιτροπή, τον Οργανισµό Θεµελιωδών Δικαιωµάτων (FRA) και το Ευρωπαϊκό Φόρουµ για την Αναπηρία (EDF). Όλοι αυτοί οι φορείς µαζί συγκροτούν το λεγόµενο πλαίσιο της ΕΕ για τη Σύµβαση CRPD. Η Σύµβαση τέθηκε σε ισχύ στην ΕΕ τον Ιανουάριο του 2011.

Κατά τη διάρκεια του 2013 ο Διαµεσολαβητής ζήτησε καταρχάς τη γνώµη των υπολοίπων µελών του πλαισίου της ΕΕ ενόψει της ανάπτυξης ενός πολυετούς προγράµµατος εργασίας για τον ειδικό ρόλο του θεσµού. Ζήτησε επίσης τη γνώµη του Ευρωπαϊκού Δικτύου Διαµεσολαβητών, της Ευρωπαϊκής Οµάδας Εθνικών Φορέων για τα Ανθρώπινα Δικαιώµατα (NHRIs) και του Ευρωπαϊκού Δικτύου Φορέων για την Ισότητα (Equinet). Μεταξύ των θεµάτων που εµπίπτουν στην αρµοδιότητα του Διαµεσολαβητή είναι η απαίτηση έναντι των θεσµικών οργάνων της ΕΕ να διασφαλίζουν ότι: οι υπηρεσίες τους είναι προσβάσιµες για τα άτοµα µε αναπηρίες, τα άτοµα µε αναπηρίες έχουν πρόσβαση στις πληροφορίες των θεσµικών οργάνων και τρόπους επικοινωνίας µε αυτά, το περιβάλλον εργασίας των θεσµικών οργάνων της ΕΕ είναι ανοιχτό, χωρίς αποκλεισµούς και προσβάσιµο για τα άτοµα µε αναπηρίες και, τέλος, ότι τα άτοµα µε αναπηρίες µπορούν να συµµετέχουν αποτελεσµατικά και πλήρως στην πολιτική και δηµόσια ζωή.

Το 2013 η Διαµεσολαβήτρια ξεκίνησε µια έρευνα σχετικά µε την ανάκληση από το Κοινοβούλιο µιας εξαίρεσης που ίσχυε για µία από τις υπαλλήλους του και αφορούσε την απαλλαγή της από την ετήσια άσκηση κινητικότητας του προσωπικού λόγω ειδικών οικογενειακών περιστάσεων. Η Διαµεσολαβήτρια ξεκίνησε µία ακόµη έρευνα βάσει ισχυρισµών ότι το εργαλείο Europass CV —του οποίου τη διαχείριση έχει το Ευρωπαϊκό Κέντρο για την Ανάπτυξη της Επαγγελµατικής Κατάρτισης (Cedefop)— δεν είναι προσβάσιµο για άτοµα µε προβλήµατα όρασης. Στο πλαίσιο αυτών των δύο υποθέσεων, οι οποίες βρίσκονται ακόµα σε εξέλιξη, η Διαµεσολαβήτρια επέστησε την προσοχή των εµπλεκόµενων θεσµικών οργάνων σε ό,τι αφορά τη σύµβαση CRPD.

Μετά την πρόσκληση των υπηρεσιών για εκδήλωση ενδιαφέροντος από υπαλλήλους των κρατών µελών της ΕΕ, η οποία δηµοσιεύτηκε το 2013, ένας αποσπασµένος εθνικός εµπειρογνώµονας σε θέµατα αναπηρίας εντάχθηκε στην οµάδα της Διαµεσολαβήτριας στις αρχές του 2014. Ο εµπειρογνώµονας θα συνδράµει στον καθορισµό του προγράµµατος εργασίας της Διαµεσολαβήτριας για την αναπηρία, καθώς και στην εξεύρεση τρόπων για την καλύτερη προσέγγιση των πολιτών και του προσωπικού της ΕΕ ώστε να τους ενηµερώνει σχετικά µε τα δικαιώµατα και τις υποχρεώσεις τους δυνάµει της σύµβασης CRPD.

Από το 2013, όλες οι εκδόσεις των υπηρεσιών του Ευρωπαίου Διαµεσολαβητή διατίθενται και σε µεγάλους χαρακτήρες ή υπό µορφή αρχείου ήχου, εφόσον ζητηθούν. Κατά τη διάρκεια του έτους προωθήθηκε και η υλοποίηση του δηµόσιου µητρώου εγγραφών, του οποίου ένας από τους βασικότερους στόχους είναι η ανάγκη να διασφαλιστεί η πρόσβαση στα έγγραφα αυτά και για τα άτοµα µε προβλήµατα όρασης.

10 • Σχέσεις με δίκτυα

Άλλα θεσμικά όργανα και οργανισμοί στους οποίους διαβιβάστηκαν αναφορές ή παραπέμφθηκαν ενδιαφερόμενοι το 2013

Σημείωση: Σε ορισμένες περιπτώσεις, ο Διαμεσολαβητής παρέσχε στον ενδιαφερόμενο συμβουλές σχετικά με περισσότερα από ένα όργανα, με αποτέλεσμα το συνολικό ποσοστό να υπερβαίνει το 100 %.

Ο Ευρωπαίος Διαµεσολαβητής συνεργάζεται στενά µε διάφορα δίκτυα προκειµένου να διασφαλίζεται η ταχεία και αποτελεσµατική εξέταση των αναφορών των πολιτών σχετικά µε τη νοµοθεσία της ΕΕ.

Πολλοί ενδιαφερόµενοι στρέφονται στην Ευρωπαία Διαµεσολαβήτρια όταν αντιµετωπίζουν προβλήµατα µε εθνικά, περιφερειακά ή τοπικά διοικητικά όργανα. Τέτοιου είδους αναφορές δεν εµπίπτουν στο πεδίο αρµοδιοτήτων της και αφορούν συχνά εικαζόµενες παραβάσεις του δικαίου της ΕΕ από τα κράτη µέλη. Οι εθνικοί και περιφερειακοί διαµεσολαβητές, µέλη του Ευρωπαϊκού Δικτύου Διαµεσολαβητών, είναι οι πλέον αρµόδιοι να χειριστούν τέτοιου είδους αναφορές. Η Επιτροπή Αναφορών του Ευρωπαϊκού Κοινοβουλίου είναι επίσης πλήρες µέλος του Δικτύου. Ένας από τους στόχους του Δικτύου είναι να διευκολύνει την ταχεία διαβίβαση των αναφορών στο αρµόδιο µέλος του Δικτύου, είτε αυτό είναι εθνικός είτε περιφερειακός διαµεσολαβητής, σε συναφές όργανο ή στην Επιτροπή Αναφορών του Ευρωπαϊκού Κοινοβουλίου.

Ο διαδραστικός οδηγός του Ευρωπαίου Διαμεσολαβητή βοηθά κάθε χρόνο περισσότερους από 20 000 πολίτες να εντοπίσουν τον φορέα στον οποίο πρέπει να απευθυνθούν για να επιλύσουν το πρόβλημά τους.

Το Δίκτυο, το οποίο αριθµεί επί του παρόντος 94 γραφεία σε 35 ευρωπαϊκές χώρες, περιλαµβάνει εθνικούς και περιφερειακούς διαµεσολαβητές και τα συναφή όργανα των κρατών µελών της Ευρωπαϊκής Ένωσης, των υποψήφιων για προσχώρηση στην ΕΕ χωρών, άλλων χωρών του Ευρωπαϊκού Οικονοµικού Χώρου και/ή του χώρου Σένγκεν, όπως επίσης και τον Ευρωπαίο Διαµεσολαβητή και την Επιτροπή Αναφορών του Ευρωπαϊκού Κοινοβουλίου.

Το Δίκτυο συνιστά αποτελεσµατικό µηχανισµό ανταλλαγής βέλτιστων πρακτικών και πληροφοριών σχετικά µε το δίκαιο της ΕΕ καθώς οργανώνει σεµινάρια, εκδίδει ένα εξαµηνιαίο ενηµερωτικό δελτίο και συντονίζει ένα ηλεκτρονικό δίκτυο συζήτησης και ανταλλαγής εγγράφων.

Μεταξύ των θεµάτων που συζητήθηκαν το 2013 ήταν: ο ρόλος του Ευρωπαίου Διαµεσολαβητή στο πλαίσιο της Σύµβασης του ΟΗΕ για τα δικαιώµατα των ατόµων µε αναπηρίες (UNCRPD), οι αυτεπάγγελτες έρευνες που διενεργούνται από τους διαµεσολαβητές, η ενσωµάτωση των µέσων κοινωνικής δικτύωσης στις στρατηγικές επικοινωνίας των υπηρεσιών των διαµεσολαβητών, η υλοποίηση των λειτουργιών των εθνικών µηχανισµών πρόληψης και η καινοτοµία εντός των υπηρεσιών των διαµεσολαβητών.

Το 2013 ο Ευρωπαίος Διαµεσολαβητής και ο Διαµεσολαβητής της Ιρλανδίας διοργάνωσαν από κοινού το Ένατο Εθνικό Σεµινάριο του Ευρωπαϊκού Δικτύου Διαµεσολαβητών. Το σεµινάριο πραγµατοποιήθηκε στο Δουβλίνο, από τις 15 έως τις 17 Σεπτεµβρίου και έθιξε µια σειρά από ζητήµατα, όπως η καινοτοµία στις υπηρεσίες των διαµεσολαβητών, οι µεταρρυθµίσεις την εποχή της λιτότητας και η ενίσχυση του ρόλου των πολιτών.

Τι κάνουμε όταν το «πηγάδι έχει στερέψει» και οι άνθρωποι διαμαρτύρονται και εκφράζουν τα παράπονά τους σε μας, τους Διαμεσολαβητές;

Φτάνει άραγε να εξετάζουμε μόνο τη διαχείριση των υφιστάμενων μηχανισμών που υποστηρίζουν άτομα και οικογένειες και να αγνοούμε τις πολιτικές επιλογές που είχαν ως αποτέλεσμα την εγκατάλειψη ή τη μείωση του μεγέθους και του αριθμού άλλων συστημάτων, ή έχουμε καθήκον, κατά κάποιον τρόπο, να συμμετέχουμε στον διάλογο για αυτές τις πολιτικές επιλογές, κυρίως μέσω του τρόπου με τον οποίο επιλέγουμε τις έρευνές μας και μεσολαβούμε σε αυτές;

Διαβάστε την ομιλία της Emily O’Reilly, την οποία έδωσε σήμερα στο 9ο Εθνικό Σεμινάριο του Ευρωπαϊκού Δικτύου Διαμεσολαβητών: http://bit.ly/1bok4n8

Σε ορισµένες περιπτώσεις, o Διαµεσολαβητής ενδέχεται να κρίνει σκόπιµο να διαβιβάσει την αναφορά στην Ευρωπαϊκή Επιτροπή, στο δίκτυο SOLVIT ή στην υπηρεσία «Η Ευρώπη σου — Συµβουλές». Το SOLVIT είναι ένα δίκτυο που δηµιούργησε η Επιτροπή προκειµένου να βοηθά πρόσωπα που αντιµετωπίζουν προβλήµατα κατά την άσκηση των δικαιωµάτων τους στην εσωτερική αγορά της Ένωσης. Η υπηρεσία «Η Ευρώπη σου — Συµβουλές» είναι ένα ακόµη πανευρωπαϊκό δίκτυο που δηµιούργησε η Επιτροπή προκειµένου να βοηθά και να συµβουλεύει τους πολίτες σε θέµατα που αφορούν τη ζωή, την εργασία και τη µετακίνησή τους στην ΕΕ. Πριν από τη διαβίβαση µιας αναφοράς ή την παροχή συµβουλών στον ενδιαφερόµενο, οι υπηρεσίες του Διαµεσολαβητή καταβάλλουν κάθε προσπάθεια ώστε να προσδιορίσουν ποιο άλλο θεσµικό όργανο ή οργανισµός θα µπορούσε να τον βοηθήσει µε τον καλύτερο τρόπο.

Έχετε προβλήματα με την ΕΕ; Ποιος μπορεί να σας βοηθήσει;

Το έντυπο του Διαµεσολαβητή µε τίτλο Έχετε προβλήµατα µε την ΕΕ; Ποιος µπορεί να σας βοηθήσει; περιέχει περισσότερες πληροφορίες σχετικά µε εναλλακτικά µέσα επίλυσης.

11 • Πόροι

11.1 Προϋπολογισμός

O προϋπολογισµός του Διαµεσολαβητή αποτελεί ανεξάρτητο τµήµα του προϋπολογισµού της ΕE. Χωρίζεται σε τρεις τίτλους. Ο τίτλος 1 περιλαµβάνει τους µισθούς, τα επιδόµατα και τις λοιπές δαπάνες για το προσωπικό. Ο τίτλος 2 καλύπτει δαπάνες για τα κτίρια, έπιπλα, εξοπλισµό και διάφορες άλλες λειτουργικές δαπάνες. Ο τίτλος 3 περιλαµβάνει τις δαπάνες που προκύπτουν από γενικές δραστηριότητες του οργανισµού. Οι εγγεγραµµένες στον προϋπολογισµό πιστώσεις για το 2013 ανέρχονταν σε 9 731 371 ευρώ.

Με γνώµονα την αποτελεσµατική διαχείριση των πόρων, ο εσωτερικός ελεγκτής του Διαµεσολαβητή κ. Robert Galvin ελέγχει τακτικά τους µηχανισµούς εσωτερικού ελέγχου του θεσµού και τις οικονοµικές πράξεις στις οποίες προβαίνει το γραφείο. Όπως και τα άλλα θεσµικά όργανα της ΕΕ, ο Διαµεσολαβητής υπόκειται επίσης στον έλεγχο του Ελεγκτικού Συνεδρίου.

11.2 Χρήση των πόρων

Κάθε χρόνο ο Διαµεσολαβητής εγκρίνει ένα Ετήσιο Σχέδιο Διαχείρισης (ΕΣΔ), στο οποίο προσδιορίζονται οι συγκεκριµένες δράσεις που πρέπει να αναληφθούν από τις υπηρεσίες του προκειµένου να υλοποιηθούν οι προτεραιότητες του οργανισµού. Το ΕΣΔ για το 2013 ήταν το τρίτο στη σειρά σχέδιο που βασίστηκε στον στρατηγικό σχεδιασµό για τη θητεία 2009-2014 του Διαµεσολαβητή. Οι στόχοι για το 2013—όπως και για τα υπόλοιπα έτη που καλύπτονται από τον στρατηγικό σχεδιασµό—ήταν: ακούµε, υλοποιούµε, πείθουµε, επικοινωνούµε και προσαρµοζόµαστε. Το ΕΣΔ περιλαµβάνει βασικούς δείκτες επίδοσης για τη µέτρηση της προόδου όσον αφορά την επίτευξη των συγκεκριµένων στόχων. Οι βασικοί δείκτες επίδοσης και οι συναφείς στόχοι επανεξετάζονται και, αν κριθεί αναγκαίο, αναθεωρούνται σε ετήσια βάση.

Ο Διαµεσολαβητής εκδίδει επίσης, κάθε χρόνο, την ετήσια έκθεση δραστηριοτήτων. Η έκθεση αυτή περιγράφει τα αποτελέσµατα των δράσεων σε σχέση µε τους στόχους που ορίστηκαν στο ΕΣΔ, τους κινδύνους που συνδέονται µε τις δράσεις, τον τρόπο µε τον οποίο χρησιµοποιήθηκαν οι πόροι του Διαµεσολαβητή και την αποτελεσµατικότητα και αποδοτικότητα των µηχανισµών εσωτερικού ελέγχου του θεσµού.

Γνωρίστε την ομάδα της Ευρωπαίας Διαμεσολαβήτριας. http://europa.eu/!fy69WC

11.3 Η ομάδα πίσω από τη Διαμεσολαβήτρια

Ο θεσµός υποστηρίζεται από άκρως καταρτισµένο και πολύγλωσσο προσωπικό που είναι σε θέση τόσο να εξετάζει αναφορές και στις 24 επίσηµες γλώσσες της ΕΕ όσο και να ενηµερώνει συστηµατικά και να ευαισθητοποιεί τους πολίτες σχετικά µε το έργο της Διαµεσολαβήτριας. Το οργανόγραµµα του Ευρωπαίου Διαµεσολαβητή για το 2013 αριθµούσε συνολικά 67 υπαλλήλους.

Πλήρης κατάλογος των µελών του προσωπικού, ο οποίος ενηµερώνεται τακτικά, καθώς και αναλυτικές πληροφορίες για τη διάρθρωση των υπηρεσιών του Διαµεσολαβητή και τα καθήκοντα κάθε τµήµατος διατίθενται στον δικτυακό τόπο του θεσµού (www.ombudsman.europa.eu) στις 24 επίσηµες γλώσσες της ΕΕ.

Η ομάδα της Ευρωπαίας Διαμεσολαβήτριας.

Πώς να επικοινωνήσετε με την Ευρωπαία Διαμεσολαβήτρια

Ταχυδρομικώς

Ευρωπαίος Διαμεσολαβητής
1 avenue du Président Robert Schuman
CS 30403
F - 67001 Strasbourg Cedex

Τηλεφωνικώς

+33 (0)3 88 17 23 13

Μέσω τηλεομοιοτυπίας (φαξ)

+33 (0)3 88 17 90 62

Μέσω ηλεκτρονικού ταχυδρομείου

eo@ombudsman.europa.eu

Μέσω διαδικτύου

Δικτυακός τόπος: www.ombudsman.europa.eu

Twitter: twitter.com/EUombudsman

Google+: plus.google.com/101520878267293271723

LinkedIn: www.linkedin.com/company/272026

YouTube: www.youtube.com/eotubes

Επισκέψεις

Εάν επιθυμείτε να επισκεφθείτε τα γραφεία του Ευρωπαίου Διαμεσολαβητή στις Βρυξέλλες ή στο Στρασβούργο, παρακαλείσθε να επικοινωνήσετε μαζί μας εκ των προτέρων.

© Ευρωπαϊκή Ένωση, 2014

Όλες οι φωτογραφίες, τα βίντεο και οι εικόνες αποτελούν πνευματική ιδιοκτησία της Ευρωπαϊκής Ένωσης, εκτός εάν ορίζεται διαφορετικά.

Επιτρέπεται η αναπαραγωγή για εκπαιδευτικούς και μη εμπορικούς σκοπούς με αναφορά της πηγής.

Σχεδιασμός και μορφοποίηση από τους Rosendahls A/S, Albertslund, Δανία, και EntenEller A/S, Valby, Δανία.

Στοιχειοθεσία: FrutigerNext και Palatino.

Print   ISBN 978-92-9212-575-2 . ISSN 1680-385X . doi:10.2869/36050 . QK-AA-14-001-EL-C

EPUB ISBN 978-92-9212-599-8 . ISSN 1680-3965 . doi:10.2869/40475 . QK-AA-14-001-EL-E

PDF    ISBN 978-92-9212-551-6 . ISSN 1680-3965 . doi:10.2869/31952 . QK-AA-14-001-EL-N

Η παρούσα Ετήσια Έκθεση είναι δημοσιευμένη στο διαδίκτυο, στη διεύθυνση:

www.ombudsman.europa.eu